Ozbiljni izazovi pred EU u 2019.\nB92\t01.01.2019 10:21\nRumunija namerava da tokom predsedavanja EU temu proširenja drži na agendi i u fokusu.\nTo je nedavno, tokom posete Beogradu, rekla i predsednica rumunske vlade Vjorika Danćila, a poznavaoci prilika kažu da će Rumunija nastojati da podrži Srbiju, ali da dinamika neće zavisiti samo od te države članice EU, već i od drugih, posebno Nemačke. Međutim, da li će brojni izazovi pred kojima se u ovoj godini nalazi EU, poput izlaska Velike Britanije iz unije 29. marta, izbora za Evropski parlament u maju i pripreme sedmogodišnjeg budžeta EU za period od 2021. do 2027. godine, uticati na politiku proširenja? Ministar za evropske integracije Jadranka Joksimović kaže za Tanjug da ti izazovi mogu na izvestan način da zakomplikuju dinamiku pregovaračkog procesa za Srbiju, ali i za BJR Makedoniju i Albaniju koje čekaju davanje signala za otvaranje pregovora, čemu mnoge države članice nisu baš sklone. Zapadni Balkan i politika proširenja bili su među prioritetima i prethodne godine, kada su Savetom predsedavale Bugarska i Austrija, podseća Joksimović, ali ističe da proširenje, iako je bilo visoko na agendi, nije bilo u fokusu. Takav trend će se nastaviti i u 2019. godini, kaže ministarka, pre svega zbog izbora za Evropski parlament i činjenice da politika proširenja nije popularna u brojnim državama članicama zbog ekonomskih okolnosti, migracija, preraspodele političkih snaga. U 2018. godini Srbija je otvorila četiri pregovaračka poglavlja, a Joksimović ne očekuje da će se u prvih šest meseci ta dinamika intenzivirati, ali naglašava da će Srbija raditi posvećeno i da očekuje da će biti otvorena neka poglavlja za koja je spremna. Srbija će se, ističe, truditi da ubedi države članice da se, pored Međuvladine konferencije u junu, u februaru održi još jedna, prelazna konferencija, na kojoj bi mogla da budu otvorena neka poglavlja. "Ne očekujem ubrzanu dinamiku, bila bih nerealna kad bih to rekla, ali očekujem nastavak i posvećenost procesu. Nadam se dovoljnom razumevanju država članica da politika proširenja, da bi zadržala kredibilitet, mora da prati napredak kandidata". Ministar ističe da države članice neće donositi procene o otvaranju poglavlja samo na osnovu napretka koji Srbija bude napravila, već da će to biti uslovljeno i okolnostima u samim državama članicama. Tokom šestomesečne rotacije, svaka država članica koja u tom trenutku predsedava Savetom EU odredi nekoliko tema i prioriteta na koje će staviti poseban fokus. Ministar objašnjava da će zato, bez obzira na okolnosti, proširenje biti diskutovano na svim nivoima i forumima Evropske unije, što je svakako dobro i ne može da šteti. Srbija će, kaže Joksimović, biti spremna. Već je pripremljeno pet pregovaračkih pozicija - Poglavlje 9 - finansijske usluge, 4 - slobodno kretanje kapitala, 2 - slobodno kretanje radnika, 14 - transportna politika, 21 - transevropske mreže, a da će u narednih šest meseci biti završena i pregovaračka pozicija za poglavlje 28. Ona kaže i da su ispunjeni kriterijumi za otvaranje poglavlja 11 i 3, koji se odnose na poljoprivredu i ruralni razvoj i pravo osnivanja preduzeca i pruzanja usluga, te da veruje da uskoro mogu da budu pripremljene i te pregovaračke pozicije. Profesor Slobodan Zečević sa Instituta za evropske studije kaže da Srbija od Rumunije, koja je prijateljska zemlja, može da očekuje da će se truditi da se otvori što više pogavlja, ali i podseća da se ne pita samo naš sused. "Tu pre svega mora da se saglasi Nemačka kao jedan od glavnih igrača u Evropskoj uniji i Francuska pored nje", kaže Zečević za Tanjug. Dodaje da veruje da će se Rumunija sigurno truditi da nam izađe u susret, kako bi Srbija napredovala ka EU. Predsedavanje EU nakon Rumunije preuzeće Finska.


Ilustracija: Shutterstock/ esfera\nNa pozadini èestitke koju je objavio u ime svoje stranke VMRO-BND, pored figure žene sa detetom i reèi "tradicija, porodica, vrednosti", jasno se vidi i mapa velike Bugarske. Prema toj karti u sklopu države Bugarske nalazi se cela Severna Makedonija, delovi Grèke, ali i srpski gradovi Niš i Vranje.\nOvaj koncept poznat je još iz 19. veka, kada je bilo predviðeno da pomenute teritorije budu deo Bugarske. Meðutim, to se nije ostvarilo, osim u kratkom periodu tokom Prvog i Drugog svetskog rata kada je bugarizacija stanovništva na okupiranim teritorijama bila osnovni cilj.\nKarakaèanovom ovo nije prvi šovinistièki ispad. Pre mesec dana, on je Srbe nazvao "okupatorima" Makedonije i pobunio se protiv navodnog jaèanja srpskog kulturnog uticaja na tom podneblju, prenose Novosti.


Beta 15. novembra 2017. 13:15\nIza pogrešne interpretacije izjave o Kosovu bošnjačkog člana Predsedništva BiH Bakira Izetbegovića stoji politika konflikta i destrukcije, prenosi danas Dojče vele (Deutsche Welle – DW) ocene analitičara i reagovanja medjunarodnih organizacija.\nKomentarišući oštre reakcije političara u Srbiji i BiH na pogrešno interpretirani deo Izetbegovićevog intervju za DW u pojedinim srpskim medijima, politički analitičar iz Sarajeva Almir Terzić rekao je da je ubedjen da je vlastima Srbije bila potrebna „ekscesna situacija“.\n„Govoreći o svojim stavovima o Kosovu, član Predsedništva BiH Bakir Izetbegović nije rekao ništa novo. Problem je u tome što je njegova izjava u srpskim medijima pogrešno interpretirana. Zvaničnici u Beogradu sazvali su Savet za nacionalnu bezbednost kao da je u pitanju oružani napad na Srbiju, a takva reakcija nije slučajna. Srbija je bila umešana i u nedavne dogadjaje u Crnoj Gori i Makedoniji. Očito je da srpska vlast ne odustaje od toga da se nametne kao ‘glavni igrač’ na Balkanu“, rekao je Terzić.\nOn je ocenio da vlast u Srbiji time želi da skrene pažnju domaće javnosti i Zapada s negovanja bliskih odnosa s Rusijom, i s činjenice da upravo srpske stranke učestvuju u Vladi Kosova čiju nezavisnost osporavaju.\n„Treba, takodje, izdejstvovati i što bolju startnu poziciju u pregovorima sa BiH o granicama, a sve se može posmatrati i u kontekstu predstojeće presude Ratku Mladiću. Srpska vlast treba da se izvini svojim gradjanima koje drži u stalnom strahu, ali i BiH kojoj ovakvim ponašanjem nanosi veliku štetu. Mediji koji zastrašuju javnost i koriste jezik mržnje, moraju snositi posledice“, naglasio je Terzić.\nPredsednik beogradskog Foruma za etničke odnose Dušan Janjić je rekao da reakcije u Srbiji na izjavu Izetbegovića govore o tome koliko je politička situacija na Balkanu „rovita“ i koliko prošlost opterećuje sadašnjost.\nJanjić je kazao da „nije važan Izetbegović u celoj priči“, već problem, a to je „potreba, odnosno najava mogućnosti da se prizna Kosovo“.\n„Mi moramo shvatiti da je to realnost. I istorijski gledano, postojao je poseban odnos izmedju dela Bošnjaka i Albanaca. U BiH, ako se uzme u obzir i stav RS, postoje različite pozicije ko Kosova, ali to nije pitanje na kojem Srbija treba da lomi svoj odnos prema BiH“, kazao je.\nJanjić je rekao da je „najgore što se ovakve izjave sada zloupotrebljavaju na način na koji to čini predsednik RS Milorad Dodik najavljujući otcepljenje RS“ i dodao da „Beograd sada mora sagledati celinu, posebno razmotriti kakve veze Izetbegovićeva izjava ima sa Erdoganovim aktiviranjem sandžačkog pitanja“.\nOn je još naveo da „ako i postoji, Izetbegovićeva odgovornost nije u rečenicama, nego u nesrećnom vremenu, neuvažavanju okolnosti u kojima daje takve izjave“.\n„A Beograd mora razgovarati, ne samo sa entitetom RS, nego i političkim predstavnicima Bošnjaka i Federacije BiH“, dodao je Janjić.\nSarajevski novinar Amir Sužanj smatra da su izjave Bakira Izetbegovića u Srbiji prenesene neprofesionalno i tendenciozno, radi izazivanja „političke histerije“.\n„Pogledao sam intervju koji su vodili novinari DW i uverio se da ono što je Izetbegović rekao nema nikakve stvarne veze sa interpretacijama tog intervjua… Verujem da se u ovom slučaju radi o svesnom izazivanju jedne široke konfrontacije“, kazao je on.\nSužanj je rekao i da ga nimalo me ne iznenadjuju reakcije iz RS, u prvom redu njenog predsednia Milorada Dodika.\n„Njegov režim je u tako dubokom ambisu da se može spasavati jedino ovakvim zapaljivim političkim pričama. Mediji na koje SNSD (Savez nezavisnih socijaldemokrata) ima uticaj, sada će 15 dana pričati o ovom izmišljenom konfliktu, i to sve u vremenu kad besne protesti i štrajkovi, kad se otkrivaju razne afere, kad se ovaj entitet rapidno zadužuje i kad vlast nema odgovor na katastrofalnu ekonomsku situaciju. Bez ovakvih konflikata, Milorad Dodik je politički mrtav čovek“, kaže Sužanj.\nPosle Dodikovih optužbi da je Izetbegović „srpski neprijatelj broj jedan“ i ponovnog aktuelizovanja nezavisnosti RS, oglasio se i Ured visokog predstavnika u BiH koji je saopštio da „razdorne izjave političara u BiH podsećaju na tragične sukobe iz devedesetih“ i da je „ratnohuškačka retorika“ potpuno neprihvatljiva u kontekstu Dejtonskog mirovnog sporazuma.\nOHR napominje da je BiH suverena država i da njeni entiteti postoje „isključivo na osnovu Ustava BiH“.\nZabrinutost zbog „retorike podela“ izrazila je i Ambasada SAD u BiH. „Pozivi na otcepljenje suprotni su Dejtonskom mirovnom sporazumu i predstavljaju ozbiljnu pretnju miru i stabilnosti“, navedeno je u saopštenju Ambasade. U odgovoru dostavljenom agenciji Srna, Ambasada tvrdi da nema paralela izmedju RS i Kosova, i podseća da je „BiH suverena i medjunarodno priznata država i pre Dejtonskog sporazuma“.\nDelegacija EU u BiH je pozvala sve političke subjekte u BiH da se uzdrže od retorike podela „koja se doživljava kao odvraćanje od obaveza preuzetih u skladu sa Reformskom agendom“, prenosi DW.\nHaradinaj: NATO podrška za celovito Kosovo\nVeselji: Sporazum bez promene granica i bez ZSO\nStefanović primio Li Mančanga u oproštajnu posetu\nHaradinaj: Nema rešenja bez učešća SAD, a bez Rusije\nPokrajinska vlada: Za pošumljavanje 28,5 miliona dinara\nŠotra se branio ćutanjem, tužilaštvo traži pritvor\nBrnabić: Ne brine me strategija proširenja 2025, važne su reforme\nPreminuo legendarni bas gitarista Bojan Hreljac


Penzioneri Srbije protestuju 22. februara u Beogradu – NovostiDana.rs\nUdruženje sindikata penzionera Srbije za grad Beograd najavilo je danas da će protestovati 22. februara zbog toga što Ustavni sud ne donosi odluku o ustavnosti zakona kojim su penzije iznad 25.000 privremeno smanjene, čime će, po njihovoj računici, penzionerima ukupno biti oduzeto milijardu evra.\nZakonom o privremenom uredjivanju načina isplate penzija je u primeni od novembra 2014. godine.\nPredsednik Udruženja Mihajlo Radovć rekao je na konferenciji za novinare da je Ustavni sud prvu inicijativu o oceni ustavnosti tog zakona odbacio, a o drugoj, podnetoj 22. februara 2016. godine, još nije doneo nikakvu odluku.\n„Ustavni sud na naš zahtev za ocenu ustavnosti zakona ne odgovara ni pozitivno ni negativno, a nama je neophodna odluka pa i ako je negativna da bi mogli da se žalimo Sudu za ljudska prava u Strazburu“, rekao je Radović.\nDodao je da u „Srbiji vlada gomila apsurda i neprava i da se protiv toga teško može boriti pravnim sredstvima“.\nOn je rekao da očekuje da se zbog poglavlja 23. i 24. u procesu integracije Srbije u EU koja se odnose na pravosudje i ljudska prava uvede red u „pravni i ekonomski razvrat“.\nRadović je pozvao penzionere da svoja potraživanja nastala umanjenjem penzija prijave advokatima koje je besplatno angažovalo Udruženje.\n„Vlast priča kako raste rejting zemlje i popravlja se pozicija na listi Svetske banke Duing biznis, a naši novčanici i frižideri su sve prazniji. Retorikom vlasti ne možemo da se hranimo, njome se ne mogu kupiti lekovi i platiti računi za komunalije“, rekao je Radović.\nPredsednik Programskog saveta Udruženja Živomir Tešić rekao je da je Udruženje pokrenulo niz akcija kako bi se banje vratile u vlasništvo Fonda za penzijsko-invalidskog osiguranje (PIO).\n„Uspeli smo da dogovorimo da Vlada Srbije formira Radnu grupu u kojoj će biti nekoliko ministara, predstavnika PIO fonda i Fonda za zdravstveno osiguranje koja će razmotriti sva otvorena pitanja i predložiti strategiju vraćanja banja u vlasništvo PIO fonda“, rekao je Tešić.\nDodao je da je u vlasništvo PIO fonda vraćeno 17 banja i da Udruženje sindikata penzionera traži razgovor sa ministrom za trgovinu, turizam i telekomunikacije Rasimom Ljajićem o spornom vlasništvu banja.\nLitvanija zabranila reklamiranje alkoholnih pića, skratila radno vreme prodavnica


U postupku odlučivanja o nabavci vakcina učestvovalo je oko tridesetak ljudi\n- Rezultat dosadašnjeg rada na predmetu jesu obezbeđeni materijalni dokazi protiv osam osoba, čije delovanje u postupku nabavke vakcine može da se kvalifikuje kao krivično delo. Da li će protiv svih biti pokrenut istražni postupak znaće se u narednih nekoliko dana. Specijalno tužilaštvo za organizovan kriminal daće konačnu reč o tome protiv koga će biti pokrenuta istraga. Pretkrivični postupak je završen i predmet je iz SBPOK-a prosleđen tužilaštvu - kaže za „Blic“ izvor iz MUP-a Srbije.\nOn zasad nije želeo da otkrije ko su osobe koje bi mogle da budu procesuirane, ali navodi da je policija spremna i da će akcija hapšenja najverovatnije biti realizovana početkom septembra.\n- U pitanju je krivično delo zloupotrebe službenog položaja, a suma za koju je ovom nabavkom oštećen budžet države je oko 1,6 miliona evra - kaže naš izvor.\nImena onih koji bi u ovom predmetu mogli da se nađu iza rešetaka su i predmet javnih spekulacija, s obzirom na to da je afera nabavke vakcina 2009. godine bila u epicentru srpske javnosti. U postupku odlučivanja o nabavci vakcina učestvovalo je tridesetak ljudi, od članova radne grupe protiv pandemijskog gripa, predstavnika Ministarstva zdravlja, Republičkog zavoda za zdravstveno osiguranje do tenderske komisije koja je parafirala izbor ponuđača.\nPo izbijanju epidemije najpre je formirana radna grupa za borbu protiv pandemijskog gripa kojom je rukovodio epidemiolog Predrag Kon. Njihov predlog o sastavu i količini neophodnih vakcina tada je prosleđen Ministarstvu zdravlja, koji je u saradnji sa RZZO dat Vladi Srbije na usvajanje.\nVlada je zatim naložila hitan uvoz vakcina, a tenderska komisija RZZO, na čijem se čelu nalazio epidemiolog Branislav Tiodorović, donela je odluku o izboru vakcine švajcarske farmaceutske kompanije „Novartis“.\nU to vreme, registraciju za ovu vakcinu Agenciji za lekove predala je valjevska firma „Detap“, ali je posao uvoza i nabavke obavljen preko veledrogerije „Jugohemija“. Po hitnom postupku tada je naručeno tri miliona doza vakcina po ceni od 799 dinara, a novac za njihovu kupovinu Vlada je transferisala RZZO. U prvoj turi kupljeno je 857.000 doza, a s obzirom na to da je dostava vakcine kasnila, da je odziv građana bio mali i da epidemija nije bila velika, Vlada Srbije je sredinom januara 2010. godine obustavila dalju nabavku, a u februaru je raskinula ugovor sa „Novartisom“.\n"OVIM JE PORUČENO DA NASILNICI NEĆE SNOSITI ODGOVORNOST" 16 organizacija reagovalo na SRAMNU PRESUDU napadačima na Iliju u pekari\nNAJVAŽNIJI SVEDOK GODINAMA JE ĆUTAO Danas će o ubistvu pevačice Jelene prvi put govoriti njena tetka i otkriti TAJNE MARJANOVIĆA, Zoran stigao u sud\nLjubica Marković, tetka pevačice Jelene Krsmanović, danas će, posle četiri godine prvi put svedočiti o svojoj sestričini i njenom ubistvu na suđenju zakazanom u Višem sudu u Beogradu. U sud je nešto pre 10 sati stigao Zoran Marjanović u pratnji advokata, sa njim nije došao niko od članova porodice.\nUŽIVO, RAD - ZVEZDA Crveno-bela meč lopta za TITULU, Stanković izabrao ove igrače, najveće iznenađenje u napadu!


Obavještavaju se svi ljubitelji fudbala koji planiraju da putuju na FIFA Svjetski kup tokom juna i jula 2018.g. o načinu ulaska u Rusku Federaciju:\nCrnogorskim državljanima nije potrebna viza za ulazak u Rusiju, pod uslovom da validnost njihovog pasoša neće isteći najmanje tri mjeseca nakon planiranog povratka u Crnu Goru.\nU suprotnom, moraju se registrovati na www.fan-id.ru, nakon čega će im biti dozvoljen ulazak u zemlju sa FAN ID karticom u periodu od 4. juna do 15. jula 2018.\nBoravak u Ruskoj Federaciji sa FAN ID karticom biće omogućen do i zaključno sa 25.07.2018.\nDržavljani zemalja kojima je potrebna viza za ulazak u Rusku Federaciju, mogu ulaziti u zemlju sa FAN ID karticom u štampanoj ili elektronskoj formi u periodu od 4. juna do 15. juna, tj. deset dana prije početka prve utakmice do dana održavanja finalne utakmice, dok povratak mora biti najkasnije do 25. jula.\nProcedura za ukrcavanje sa FAN ID\nFudbalski fanovi koji planiraju boravak u Ruskoj Federaciji za vrijeme svjetskog prvenstva, moraju predstavniku avio kompanije prilikom check-in procedure, pokazati validan pasoš, avionsku kartu i plastificiranu FAN ID, elektronsku verziju FAN ID ili njenu odštampanu kopiju.


Beta 21. aprila 2021. 15:30\nCrnogorski predsednik Milo Djukanović nazvao je poslednje izjave predsednika Srbije Aleksandra Vučića o Crnoj Gori „samosažaljivim prenemaganjem“ i dodao da se novo bujanje velikosprskog nacionalizma pokušava adresirati Crnoj Gori.\n„Pokušajmo da se prisetimo jedne štete i žrtve koju je crnogorski nacionalizam izazvao. Izgleda mi čudno i nerazumljivo to što predsednik Srbije sebe poistovećuje sa Srbijom, a Srbiju sa velikosrpskim nacionalizmom. Pod plaštom zaštite prava ugroženog srpskog naroda u regionu ugrožava se stabilnost regiona“, rekao je Djukanović novinarima u Podgorici.\nVučić je za TV Face rekao da je Djukanovićev nacionalizam „pećinski i da su to su ljudi u Crnoj Gori prepoznali…“. „Ja razumem da je on bezgrešan čovek i onda kad je podržavao napore Vojske Republike Srpske na teritoriji BiH, a i danas kad govori sve najgore o RS i srpskom narodu“, dodao je Vučić.\nDjukanović je ocenio da se slabost pozicije srpske politike ogleda u tome da se umesto argumenata potežu kvaziargumenti iz prošlosti, te da je cilj diskreditovati predsednika Crne Gore makar lažima.\nKomentarišući temeljni ugovor koji crnogorska Vlada planira da potpiše sa Srpskom pravoslavnom crkvom (SPC) a koji nije dostupan javnosti, Djukanović je rekao da javnost treba da bude upoznata sa sadržajem tog dokumenta.\n„Nadam se da novoj Vladi ne pada na pamet da to uradi u zakulisnoj proceduri, moramo da znamo na šta se država obavezuje“, rekao je on.\nKomentarišući incidente u Pljevljima gde su gradjani protestovali zbog imenovanja novog načelnika Centra bezbednosti, a deo njih, kako se može videti na snimku koji kruži društvenim mrežama, uzvikivao „Ustala je Sparta srpska, neće ovo biti Turska“, Djukanović je rekao da je to postalo uobičajeno u novoj političkoj realnosti u Crnoj Gori.\n„Moramo pokazati odlučnost da suzbijemo retrogradne ideje koje žive medju nama. Rizikujemo da previdimo da pored nas žive ljudi koji imaju druga stanovištva, druge civilizacijske vrednosti“, poručio je Djukanović.\nDjukanović je istakao i da treba proveriti informacije Nacionalnog saveta za borbu protiv korupcije na visokom nivou da je najmanje 175 funkcionera bivše crnogorske vlasti, sudija i tužilaca dobilo stanove i kredite po povlašćenim uslovima iako su imali po nekoliko nekretnina.\n„Ne verujem da je vlada bilo šta radila mimo zakona, ona je odgovorna za svoje poslove dok se ne izabere nova. Izenadilo bi me da je nešto radjeno mimo zakona“, istakao je Djukanović.


Kriza u formiranju vlasti zaustaviće ekonomski rast\nNedovršeno konstituisanje Skupštine i neformiranje Vlade Kosova negativno će uticati na ekonomske procese u zemlju, ocenjuju stručnjaci u Prištini. Ekonomski rast od 5 posto, koliko je Vlada Kosova ranije predvidela, nemoguće je postići zbog trenutne političke stagnacije u zemlji.\nProfesor ekonomije na Univerzitetu Prištine, Naim Gashi, u izjavi za RSE navodi da politički zastoj višestruko utiče na ekonomski razvoj zemlje, koji će zabeležiti stagnaciju ove godine.\n„Politički zastoj skojim se suočava Kosovo ima negativne efekte u svim društvenim procesima, a posebno na ekonomiju. Nestabilnost institucija traje već godinu dana, prvo smo imali vladu koja nije imala većinu u Skupštini, a sada imamo totalan zastoj u svim institucijama, a to će uticati na mikro i makro ekonomiju na Kosovu“, kaže Gashi.\nOn podseća da Kosovo trenutno ima vladu koja nema dovoljnu legitimnost da odlučuje o projektima i o investicijama, bilo da su oni mali ili veliki.\nGashi dodaje i da se ugovaranje radova može osporiti od buduće vlade, što može kreirati velike nejasnoće i negativne efekte na razvoj Kosova.\n„Kosovo će se suočiti sa usporenim ekonomskim razvojem, uzimajući u obzir da su većina projekata u vakuumu, u iščekivanju formiranja novih institucija i nastavka rada. Ne nedostaje nam samo izvršna vlast, već se radi o totalnoj blokadi svih državnih institucija, agencija, većini nedostaju i članovi izvršnih saveta, direktori a koji se biraju u Skupštini. Imamo totalnu blokadu u svim ekonomskim državnim sektorima“, objašnjava Gashi.\nI Ibrahim Rexhepi navodi da sva ova situacija negativno se odražava na ekonomske procese.\n„Primera radi, autoput Priština – Elezov Han je prolongiran zbog nedostatka ministarstva sa punim ovlašćenjima, odložena je koncesija turističkog kompleksa Brezovica, pomeren je i rok za predaju ponuda za Termocentralnu Novo Kosovo, a odložen je i proces reorganizacije Trepče“, ističe Rexhepi.\nOn dodaje da stagnacija ovih projekata su samo neki elementi koji ukazuju na to da ova situacija neće samo uticati na stopu privrednog rasta, već i uopšte i na projekte a na koje se oslanja budućnost Kosova.\nProšle godine na Kosovu je zabeležen ekonomski rast blizu 4 posto, a ove godine, stručnjaci kažu, nemoguće je da bude više od dva ipo. Vlada je predvidela 5 posto.


Odbornici usvojili budžet za 2014. - Grad Prokuplje\nProkupačka Skupština,na poslednjem zasedanju u ovoj godini,usvojila je Predlog Odluke o budžetu Opštine Prokuplje za 2014. godinu. Novi budžet je projektovan na ukupan iznos od 1.435.274.784 dinara,što je za 100 miliona manje u odnosu na prethodni.\nPredsednik Opštine Prokuplje dr Ljubiša Đurković je izrazio nadu da će u 2014. godini biti ostvareni svi planirani prihodi imajući u vidu otvaranje još jednog pogona fabrike LEONI u okolini,što znači da će prihodi od poreza na zarade,u iznosu oko pet miliona dinara na mesečnom nivou,nadomestiti nedostatak u budžetu.\nOsim toga,doneta je Odluka o plaćanju poreza na poljoprivredno zemljište,koga su poljoprivrednici godinama bili oslobođeni,kao i plaćanje poreza na imovinu,što će,takođe,biti dodatan prihod u opštinsku kasu.\nNa današnjoj sednici usvojena je Odluka o ukidanju Fonda za solidarnu stambenu izgradnju,što će prema rečima predsednika Đurkovića,na osnovu Odluke o stambenim odnosima,omogućiti prodaju 50 stanova,čime bi se ostvario prihod od oko 50 miliona dinara.\n– Za narednu godinu opredelili smo se za prioritetne projekte,a to je,pre svega,realizacija Privredne zone,kako bismo u našu opštinu doveli strane investitore i otvorili mogućnost za zapošljavanje većeg broja radnika. To je jedan od načina za prevazilaženje nezaposlenosti u prokupačkoj opštini.\nOdbornici su u nastavku sednice usvojili odluke o lokalnim komunalnim taksama,o utvrđivanju prosečnih cena nepokretnosti za utvrđivanje poreza na imovinu,o naknadi za zaštitu i unapređenje životne sredine,o lokalnim administrativnim taksama,naknadi za građevinsko zemljište i dr. Sve naknade i takse uvećane su za 2,5%,što je u skladu sa rastom cena na malo.\nPlanovi i programi rada javnih preduzeća i ustanova razmatrani su i usvojeni većinom glasova odbornika. Usvojen je i Predlog Odluke o obrazovanju Lokalnog saveta za zdravlje,što je naišlo na odobravanje velikog broja odbornika,s obzirom na podatak da je u prokupačkoj opštini iz godine u godinu sve veći broj obolelih žena od karcinoma grlića materice. U prilog tome usvojen je i Akcioni plan za poboljšanje položaja žena i unapređenje rodne ravnopravnosti,na kome će zajednički raditi Komisija za rodnu ravnopravnost i jednake mogućnosti i novoformirana odbornička ženska mreža Skupštine opštine Prokuplje.\nNa poslednjoj ovogodišnjoj sednici Skupština je donela rešenja o imenovanju direktora ustanova i javnih preduzeća. Za direktora Apoteke imenovan je Zlatan Miljković,za direktora Centra za socijalni rad Snežana Vukadinović,KJP „Gradski vodovod“ Dragoslav Pešić,JKP „Tržnice“ Božur Milentijević,JKP „Čistoća“ Zoran Radovanović,JP za urbanizam i uređenje Novica Radosavljević,JP Direkcija za izgradnju,urbanizam i stambene poslove Zvonko Krstić. Za v.d. direktora Istorijskog arhiva Toplice izabran je Milan Stojanović,a Radničkog univerziteta „Tihomir Stanković“ Jasmina Perunović.\nOdbornici SO Prokuplje većinom glasova dali su ovlašćenje predsedniku Opštine za potpisivanje reprograma dugova poreskih obaveza javnih preduzeća.


Bakić: Pozvan sam u policiju zbog zloupotrebljenog intervjua NIN-u\nSociolog Jovo Bakić pozvan je juče u policiju na razgovor, a za N1 je kazao da je motiv za to bio što je “u Dnevniku RTS zloupotrebljen intervju koji je dao NIN-u”, navodeći da nikada nije tvrdio da je trebalo upasti u zgradu javnog servisa tokom protesta “Jedan od pet miliona”.\n“Tada je (u Dnevniku 2) rečeno da sam kazao da je trebalo upasti u zgradu RTS sa dugim cevima – ja to nikad i nigde nisam kazao, a stojim iza svega što sam rekao u NIN-u i zato sam spreman da se vidim na sudu sa bilo kim”, rekao je Bakić i dodao: “Reč je o jednoj ljigoviziji, to je ljiganje, dodvoravanje vladaru, i zato će oni da završe sa dugim cevima, nezavisno od toga šta kaže jedan sociolog”. Bakić je napomenuo da suštinski ništa novo nije rekao u intervjuu NIN-u, u odnosu na ono što je i ranije govorio, navodeći i da je ranije izjavljivao da je “taj upad budalast, osim ukoliko se ne ide dugim cevima”, ali da je istakao da on ne namerava sam da ulazi s dugim cevima. “Vidim da i gospodin Vučić želi određene duele i ja ga ovom prilikom pozivam u ‘Utisak nedelje’ kod Olje Bećković da malo razgovaramo”, naveo je Bakić. “Nas je zarobila mafija, i da se ne lažemo, ja sam ovaj poziv dobio ne zbog ‘dugih cevi’, već zato što sam govorio o vezama Aleksandra Vučića i njegovog okruženja sa mafijom. I to je problem ove Republike, mafija je otela i zarobila našu Republiku, a na nama je da pokušamo da je oslobodimo”, istakao je Bakić. Na pitanje novinara N1 da li ima konkretne dokaze za to što govori, Bakić je naveo: “Imate svedočenje komandira Žandarmerije, o tome nisam govorio u intervjuu NIN-u, koji je govorio da je, onog dana kad je bila Parada ponosa, Danilo Vučić (sin predsednika) uhvaćen sa navijačima Rada i legitimisan. A ko su navijači Rada, United force? To su neonacisti. Ko su ljudi s kojima je Danilo Vučić bio na SP u fudbalu u Rusiji, na utakmici sa Kostarikom – to su ljudi koji zajedno imaju preko 25 godina robije, a jedan sam je imao 16 godina zbog ubistva”. Na konstataciju novinara da njegova retorika može da se protumači kao zapaljiva, Bakić je rekao da je politika zapaljiva. “Pogledajte juče šta je Aleksandar Vučić govorio na konferenciji za štampu, zar to nije zapaljivo?”, dodao je Bakić. On je naveo i da su policajci bili izuzetno korektni i profesionalni, da nema nijednu zamerku na njih. “Naprotiv – mogu samo da hvalim njihov tretman”, naglasio je Bakić.\nInače, on je u intervjuu NIN-u pod naslovom “Mafija zarobila državu, sledi revolucija”, između ostalog, rekao da će se stvari rešavati drugim načinom, a ne dijalogom. “Moje mišljenje je da će ovde sukoba svakako biti”, rekao je Bakić za poslednji broj NIN-a i dodao: “Jurićemo po ulicama tih nekoliko lupeža koji su opljačkali zemlju i zaluđivali narod”.\nTurska će odgovoriti na eventualne sankcije SAD zbog sistema S-400“Sužava se prostor za delovanje organizacija civilnog društva”


RTV je programski usmeren više na stariju populaciju, penzionere i poljoprivrednike, nema odlike moderne televizije, omladinski program nije atraktivan, a čak se i na portalu RTV informacije objavljuju sporije nego na drugim portalima. A i tamo, baš kao i „na malim ekranima“, sve vesti se svode na predsednika države.\nOvako su studenti treća godine Odseka za medijske studije Filozofskog fakulteta u Novom Sadu obrazlagali šta ih sve odbija od praćenja pokrajinskog javnog servisa nakon što su im predstavljeni rezultati projekta „Pomeri RTV“, koji su u proteklih godinu dana zajednički sproveli Slavko Ćuruvija fondacija i Pokret „Podrži RTV“.\nTakvi stavovi korespondiraju sa stanjem na terenu širom Vojvodine, primetila je Sanja Kljajić iz Pokreta „Podrži RTV“. Iz razgovora sa građanima u osam vojvođanskih mesta, članovi ovog pokreta zaključili su da mladi ili veoma retko gledaju program pokrajinskog javnog servisa ili ga uopšte ne gledaju. Sa starijom populacijom, naglasila je, situacija je tek nešto bolja.\n„U svim mestima u kojima smo razgovarali sa građanima čuli smo isto – da u programu RTV nedostaju informacije iz tih mesta. Jedino u Bavaništu nisu imali takve primedbe, iz prostog razloga što u tom mestu ne primaju signal RTV“, rekla je Sanja Kljajić.\nMonitoring emisija informativnog programa RTV, koji je u okviru projekta „Pomeri RTV“ sproveden od novembra 2017. do juna ove godine, poklapa se sa stavovima građana: u dve glavne informativne emisije pokrajinskog javnog servisa (Dnevnik u 5 i Vojvođanski dnevnik) više je vesti iz Beograda i sveta nego iz Vojvodine. Mesta iz Vojvodine najčešće su dobijala minutažu povodom posete državnih funkcionera, pokazuju podaci.\nIz razgovora sa građanima u osam vojvođanskih mesta, članovi Pokreta zaključili su da mladi ili veoma retko gledaju program pokrajinskog javnog servisa ili ga uopšte ne gledaju\nPolovina vesti emitovanih u tom periodu za povod je imala pseudodogađaj, događaj koji organizuje vlasti ili neko drugi, a od svih informativnih emisija u posmatranom periodu predsednik Aleksandar Vučić „otvorio“ je svaki drugi Dnevnik u 5, i, sve u svemu, nije bio vest u svega desetak informativnih emisija u posmatranom periodu, predočila je Sanja Kljajić ključne nalaze osmomesečnog monitoringa informativnog programa RTV.\nPredstavljanju rezultata projekta prisustvovali su Ivana Stevanović, izvršna direktorka Slavko Ćuruvija fondacije, i Zoran Samardžić, član Programskog saveta RTV, koji su se, na bazi analize uporednih iskustava nadzora javnih servisa u Evropi, založili za proširenje nadležnosti programskih saveta ovdašnjih javnih servisa, a u cilju postizanja njihove zacrtane misije – ostvarivanja javnog interesa.\nZoran Samardžić, član Programskog saveta RTV\nNajavljujući sednicu Programskog saveta RTV u ponedeljak, Samardžić je poželeo da na toj sednici prenese mišljenja mladih, i usput, budućih novinara, o kvalitetu programa RTV i njihove sugestije, ograđujući se ipak da su nadležnosti Saveta na nivou onih koje ima britanska kraljica – davanje neobavezujući saveta uređivačkom kolegijumu RTV.\n„Mi možemo da upućujemo predloge i sugestije, ali RTV nije obavezan da ih uvaži“, naveo je član Programskog saveta RTV. U kontekstu mogućnosti uticaja, Samardžić je priznao da je poslovično slaba posećenost javnih rasprava o programu javnih servisa – a ona u Novom Sadu nedavno je morala da bude otkazana jer se nije pojavio nijedan građanin! – rezultat uverenja građana da ne mogu da utiču na promene.\nU gotovo jednodušnu ocenu da o bilo kom televizijskom programu teško da mogu da govore jer i ovako televiziju sve manje konzumiraju, studenti novinarstva pokazali su da znaju šta ih tačno odbija od gledanja RTV, kao i što već sada velika većina njih zna da se kao svršeni žurnalisti ne vide u redakcijama pokrajinskog javnog servisa.\nIvana StevanovićPomeri RTVSanja KljajićSlavko Ćuruvija fondacija


Gaspromova cena gasa za Republiku Srpsku povecana za 14,6 odsto\nTanjug 20. aprila 2022. 08:43\nBANJALUKA – Cena gasa koji Republika Srpska kupuje od ruskog Gasproma povećana je od aprila za oko 15 odsto.\n„Ugovorom koji je potpisan još 2015. utvrdili smo način izračuna cene gasa prema naftnoj formuli. S obzirom na kretanje cena nafte na berzi, došlo je do povećanja cena za april i maj u odnosu na prvi kvartal za 14,6 odsto. To ja apsolutno u skladu sa naftnom formulom i ugovorom koji je na snazi“, rekao je direktor preduzeća „GAS Res“ Ljubo Glamočić za portal capital.ba.\nOn je naveo da Republika Srpska ima potpisan ugovor sa Gaspromom do kraja maja, te da bi nakon prvomajskih praznika trebalo da pregovaraju o novom ugovoru s ruskom kompanijom.\nKaže da je nezahvalno prognozirati kakve će cene biti u narednom periodu.\n„Mi smo pripremili svoj predlog i dostavićemo ga Gaspromu, a njime smo predvideli produženje ugovora do početka nove gasne godine, odnosno do 1. oktobra pod istim uslovima. To znači da se cena i dalje utvrđuje na bazi naftne formule, a kakva će ona biti, to zaista u ovom trenutku ne možemo reći“, rekao je Glamočić.\nPrema njegvoim rečima, Republika Srpska mesečno troši oko četiri miliona kubika gasa.\nDirektorka sarajevskog Energoinvesta Bisera Hadžialjević je izjavila nedavno da je to preduzeće dobilo ponudu od Gasproma prema kojoj je cena gasa od aprila povećana za 21,7 odsto za naredni kvarta, podseća se u tekstu.


Prvog dana festival posetilo 6.000 ljudi – CLUBBING.RS\nPrvog dana festival posetilo 6.000 ljudi\nDecember 4, 2009 • No Comments •Kultura\nFestival nauke, koji se treću godinu za redom održava u Beogradu, svečano je otvoren u zgradi bivše Robne kuće Kluz i Studentskom kulturnom centru.\nSamo tokom prepodneva postavke iz 28 naučnih oblasti pogledalo je 2.500 učenika iz čak 12 gradova u Srbiji! Do kraja prvog festivalskog dana zanimljive naučne postavke i uzbudljive eksperimente videlo je 6.000 posetilaca.\nFestival nauke, svečano je otvoren u prisustvu resornog ministra za nauku i tehnološki razvoj Božidara Đelića, osnivača Festivala Ane Jovanović i Mladena Petrovića i 250 naučnika iz 22 naučne institucije i 30 gostiju iz inostranstva..\nProšle godine zabeležena je rekordna poseta a tokom tri dana Festival je posetilo čak 15.000 posetilaca. Trodnevni Festival nauke, održava se 4, 5. i 6. decembra na čak 4.000 kvadratna metra bivše Robne kuće Kluz a naučna predavanja se mogu poslušati u Studentskom kulturnom centru. Festival nauke otvoren je i tokom vikenda a svi radoznali i koji se još uvek pitaju mogu da dođu i da se uvere da nauka može biti interesantna i za svakoga razumljiva.


Mozzart fjučers 2011 - Dan u Beogradu\nNaslovna » Izlasci » Sport » Mozzart fjučers 2011\nOd 14. do 19. juna na TK „Olimp“ biće održan Mozzart fjučers, dok kvalifikacioni deo teniskog turnira počinje 11. juna.\nOvo je međunarodni Mozzart Open, prvi od trinaest fjučers turnira u Srbiji ovog leta sa nagradnim fondom od 10.000 dolara. Nastupiće igrači iz četrdesetak zemalja, a prvi nosilac je Axel Micihion, koji je 343 na ATP listi. Nastupiće Dušan Vemić i još četiri tenisera iz Srbije – Savić, Bjelica, Čačić i Zlatanović, a wild card je dobio jedan od najboljih juniora sveta Peđa Krstin. U revijalnom teniskom okršaju uoči finalnog meča igraće Prljavi Inspektor Blaža i Niggor. (DuB)\nPrethodni Nike City Run\nSledeći Amsterdam, oaza slobodnog duha


Fudbal - Fudbaleri "Železničara" overili vizu za Srpsku ligu\nFudbaleri „Železničara“ overili vizu za Srpsku ligu\nNapisano u kategoriji Fudbal, 31 maja, 2015\nU subotu je na terenu Sportskog centra „Mladost“ odigrana utakmica pretposlednjeg 29.kola Banatske zone, između fudbalera „Železničara“ i „Crvene zvezde“ iz Ruskog Sela. Posle 90.minuta igre više nego zasluženo pobedila je ekipa domaćina rezultatom 7:1.\nIako je ostala još jedna utakmica do kraja prvenstva, „Želja“ je osigurao lidersku poziciju i ulazak u viši rang takmičenja, Srpsku ligu. Golove za domaću ekipu postigli su Edin Tahirović u 11, 18 i 26 minutu, zatim Željko Stajčić u 12 i 57 minut i Bojan Tripković u 24 i Branislav Tošić u 70.minutu. Domaća ekipa imala je terensku inicijativu tokom čitavog meča i zasluženo pobedila. Domaćini su igrali rasterećeno i to je donelo kvalitet igre. Za samo prvih 20 minuta Pančevci su čak četiri puta zatresli mrežu protivničkog gola. Edin Tahirović, trostruki strelac na utakmici nije krio svoje zadovoljstvo:\n„Ušli smo malo jače u utakmicu za razliku od gostiju i pokazali smo svoj kvalitet i za samo 20 minuta postigli čak četiri gola. Što se tiče prvenstva mislim da smo sasvim zasluženo Srpskoligaši. Ovom utakimicom postigao sam 102 gola za „Železničar“ u dve ipo sezone. Vrlo sam ponosan na taj uspeh i na taj rezultat, ali da nije klub stao iza mene ne bih ni ja to postigao“\n– rekao je Edin Tahirović.\nFudbaleri „Železničara“ prvi su na tabeli sa 54 boda, ispred drugoplasiranog „Borca“ iz Sakula sa 47 i trećeplasirane „Kozare“ sa 46 bodova. Poslednju prvenstvenu utakmicu „Želja“ igra narednog vikenda na gostovanju ekipi „Proletera“ u Banatskom Karlovcu.


MEI - Aktuelnosti - J. Joksimović: Nema potrebe unositi negativna očekivanja\nJ. Joksimović: Nema potrebe unositi negativna očekivanja\n04. maj 2018. | Beograd\nMinistar za evropske integracije Jadranka Joksimović, komentarišući što u budžetu EU do 2027. godine nema stavke o proširenju, ističe da nema potrebe da se unose negativna očekivanja.\n&bdxuo;Ukoliko neka od država, na primer Srbija, bude spremna za članstvo, njen prijem će, ipak, biti omogućen&rdxuo;, rekla je Joksimović za današnju Politiku.\nOna je objasnila da u novom budžetu EU nije predviđen specifičan razdel za novo proširenje, jer nijedna država kandidat trenutno nije pred stupanjem u Uniju.\n&bdxuo;To znači da će, ukoliko neka od država kandidata, na primer Srbija, bude spremna za članstvo, njen prijem ipak biti omogućen, jer su Lisabonskim ugovorom definisani mehanizmi kojim će se izdvojiti sredstva da bi nova članica EU mogla da pristupi svim programima EU kao punopravna članica&ldxuo;, navela je ministar.\nPrema njenim rečima, to se poslednji put desilo 2013. godine Hrvatskoj. Ni budžetom EU koji je tada bio aktuelan nisu bila predviđena sredstva za proširenje, ali su u momentu opredeljena, kazala je Joksimović.\nMinistar za evropske integracije je navela da se Strategijom proširenja, EK direktno obavezala da će kandidatima i potencijalnim kandidatima finansijski pomoći u šest oblasti - vladavina prava, migracije i bezbednost, infrastrukturno povezivanje, digitalna agenda, socioekonomski razvoj i proces pomirenja u regionu.\nI to su sredstva koja su, pored IPA fondova, namenjena za pripremu država kandidata za prijem u EU, napomenula je ona.\nMi bi trebalo da se rukovodimo sopstvenim interesima, da budemo na evropskom putu, da dovodimo nove strane investitore, da budemo stabilna država u okruženju koje nije uvek povoljno, mi smo ti koji pokazujemo snagu za stabilnost i odgovornu politiku koja je u interesu naših građana, istakla je Joksimović.\n&bdxuo;Naše je da radimo svoj posao, da koristimo sve instrumente i novac koji nam je na raspolaganju za održivi razvoj države i građana. Evropski put će nam narednih godina dati i stabilnost, ali i znatna bespovratna finansijska sredstva i ne vidim zašto to ne bismo iskoristili&rdxuo;, zaključila je ministar za evropske integracije.


Palmer pozvao opoziciju da učestvuje na izborima - European Western Balkans\nBEOGRAD – Predstavnici dela srpske opozicije, među kojima su bili Dragan Ðilas i Vuk Jeremić, sastali su se u utorak, 11. juna u Beogradu sa zamenikom pomoćnika državnog sekretara SAD Metju Palmerom, iza zatvorenih vrata.\nRanije je Jeremić je za televiziju N1 rekao da su na sastanak pozvani samo oni koji smatraju da ne treba ići u institucije i da ne treba prihvatiti izbore, ukoliko ne dođe do promena okolnosti.\nKako Danas nezvanično saznaje iz diplomatskih izvora, zvaničnik Stejt departmenta Metju Palmer tražio je od predstavnika opozicije da učestvuju na narednim izborima.\nPrema saznanjima Danasa, i EU smatra da bojkot izbora nije rešenje jer u briselskoj administraciji dominira stav da je parlament mesto za „okršaj“ vlasti i opozicije. U tom kontekstu, diplomate podsećaju da je portparolka Evropske komisije Maja Kocijančič pre nekoliko meseci povodom bojkota srpskog parlamenta od strane dela srpske opozicije izjavila da EU „ostaje odlučna i da je parlament mesto gde treba raspravljati i o političkim i o svim drugim pitanjima“.\nMakron u zvaničnoj poseti Beogradu 15. i 16. jula


BICIKLISTIČKI KARAVAN “DAJ PEDALU RAKU” · Kraljevo.online\nNASLOVNA SPORT BICIKLISTIČKI KARAVAN “DAJ PEDALU RAKU”\nBICIKLISTIČKI KARAVAN “DAJ PEDALU RAKU”\nBeograd; Vrnjačka Banja – Danas je u 10 časova sa Trga Republike u Beogradu, startovao biciklistički karavan podrške obolelima od karcinoma dojke.\nCilj kampanje „Daj pedalu raku“ je da biciklizmom poveže ljude iz malih i velikih mesta u Srbiji i skrene pažnju na značaj preventivnih pregleda žena. Na putu do Vrnjačke Banje učesnici karavana obići će i nekoliko krajeva Srbije uz zadržavanje na nekoliko punktova podrške: Kragujevcu, Čačku i Kraljevu. Predstavnici lokalnih samouprava i zavoda za javno zdravlje, biće prisutni na svakom od ovih punktova i građanima će skrenuti pažnju o značaju prevencije ranog otkrivanja karcinoma i ulaganja u dijagnostiku.\nŽenski centar “Milica” iz Vrnjačke Banje, sprovodi ovu akciju uz podršku Ministarstva omladine i sporta, Evropskog udruženja za ginekološki kancer, NALOR-a, Instituta za javno zdravje “Dr Milan Jovanović Batut”, Trag Fondacije, Studentskog parlamenta, Lokalnih samouprava gradova kroz koji će karavan proći kao i biciklističkih i motociklističkih klubova.\nZavršna manifestacija i dolazak karavana u Vrnjačku Banju predviđen je danas u 18 časova.


Održana prva sednica o doktoratu Siniše Malog - Društvo - Dnevni list Danas\nPočetna » Društvo » Održana prva sednica o doktoratu Siniše Malog\nPočela da radi stručna komisija za procenu originalnosti doktorske disertacije ministra finansija\nStručna komisija za procenu originalnosti doktorske disertacije ministra finansija Siniše Malog održala je prvi sastanak, nezvanično saznaje Danas.\n7Piše: V. Andrić 21. februara 2019. 21.11\nFoto: FoNet/ Uprava carina\nKako nam je rečeno, ova informacija je pod tačkom obaveštenja saopštena na poslednjoj sednici Nastavno-naučnog veća FON-a, ali bez ulaženja u pojedinosti. Rektorka Univerziteta u Beogradu Ivanka Popović nedavno je izjavila da stručna komisija ima rok od 60 dana da donese izveštaj.\nKako je Danas ranije pisao, u četvoročlanoj komisiji za procenu originalnosti doktorata Siniše Malog su Dejan Erić, profesor Beogradske bankarske akademije, koga je imenovao Nacionalni savet za visoko obrazovanje, Vinko Kandžija, profesor Ekonomskog fakulteta Sveučilišta u Rijeci, koga je predložilo Veće grupacije društveno-humanističkih nauka Univerziteta u Beograd dok su imena preostala dva člana nepoznata javnosti. Prema nezvaničnim saznanjima, reč je o profesorima koji ne predaju na domaćim univerzitetima. U akademskim krugovima se spekuliše da su iz Republike Srpske, ali potvrdu ove informacije nisu uspeli da dobijemo.\nPrema Pravilniku o postupku utvrđivanja neakademskog ponašanja u izradi pisanih radova, stručna komisija u roku od 60 dana od dana imenovanja dostavlja etičkoj komisiji obrazloženo stručno mišljenje. Međutim, pravilnik predviđa da se u izuzetnim slučajevima i na obrazloženi predlog komisije, taj rok može produžiti za dodatna dva meseca.\nStručna komisija vrši procenu originalnosti uzimajući u obzir rezultate softverske analize, ukoliko oceni da je to potrebno, kao i druge metode i standarde, shodno specifičnosti naučne oblasti (uvid u istraživačku dokumentaciju, kao i uvid u prikupljenu odnosno korišćenu građu). Komisija može da zatraži mišljenje i od mentora, članova komisije za ocenu i komisije za odbranu, recenzenata, odgovarajućeg veća naučnih oblasti i drugih stručnih lica i tela, predviđeno je pravilnikom.\nStručna komisija mišljenje upućuje etičkoj komisiji, koja sastavlja svoj izveštaj i dostavlja ga dekanu, a on Nastavno-naučnom veću fakulteta na odlučivanje. Za eventualne žalbe na rešenje nadležan je Odbor za profesionalnu etiku Univerziteta u Beogradu kao drugostepeni organ. Odbor nema obavezu da formira novu stručnu komisiju, ali prilikom razmatranja žalbe može da zatraži dodatna objašnjenja, ne samo od učesnika u postupku, nego i od drugih stručnih lica. Kako nam je ranije objašnjeno na Univerzitetu u Beogradu, pod „drugim stručnim licima“ se ne podrazumevaju samo nastavnici i istraživači iz drugih univerzitetskih i naučnih sredina, nego i lica koja su u mogućnosti da izvrše dodatne softverske analize ili primene metode koje su prikladne za pojedine naučne oblasti (uvid u istraživačku dokumentaciju, prikupljenu ili korišćenu građu i slično).\nMali odbranio tezu\nSiniša Mali je 2013. godine odbranio doktorsku tezu pod nazivom „Kreiranje vrednosti kroz proces restrukturiranja i privatizacije – teorijske koncepcije i ostvareni rezultati u Srbiji“ na Fakultetu organizacionih nauka u Beogradu.\ndoktorat, Siniša MaliBeograd\n21. februara 2019. u 21.29\n„Kreiranje vrednosti kroz proces restrukturiranja i privatizacije – teorijske koncepcije i ostvareni rezultati u Srbiji“ …\nPrevara je vec u naslovu, osim ako teza nije odbranjena na ‘Madjonicarsko-carobnjackom Fakultetu’? Oni koji su nas ‘restruktuisali i privatizovali’ za cenu od 20% prave vrednosti, sada ce da nam doktoratom teoretski objasne kako je to ‘kreirana vrednost’?!\nJe’l to ‘vrednost’ kreirana za onih 26 apartmana kupljenih na bugarskoj rivijeri?!\n21. februara 2019. u 21.47\nNe ulazeci u konkretni predmet, (ako pravilno razumem u toku je tehnicna provera autenticnosti doktorata), meni nije jasno zasto su danas doktorati naucno skoro na manjem nivou od nekadasnjih magisterijuma, a trebalo bi da donose znacajne novine koje se mogu primeniti za prosperitet….\n21. februara 2019. u 21.48\nTakodje mi nije jasno zasto se samo ovaj doktorat proverava\nAu, član komisije neko iz partije Dodika-Ronhila!\n22. februara 2019. u 03.14\nkakva sprdacina, kao da nikad niko nije napisao doktorat! Kao da se na zna sta je to ikako terba da izgleda, sta da znaci i sta da doprinese… Kakva marva vlada obrazovanjem, sudstvom… ali, neka , znaju se vasa imena, necete dugo jos krasti…\nRadio sam sa vama kaže:\n22. februara 2019. u 05.30\nErić?!?!? Pa ovo je totalna sprdačina! On je radio na istom predmetu sa Draganom Đuričinom (tzv. Planiranje) koji je bio u originalnoj komisiji koja je Malom dala doktorat! Erić je izbačen sa Ekonomskog fakulteta jer je prodavao ispite. I on će sad nešto da ispituje?!?\n22. februara 2019. u 05.40\nSiniša Mali je svoj doktorat iz ekonomskih nauka već odbranio u praksi, sa onih 26 apartmana u Bugarskoj. Ne znam zašto to nije uzeo za tezu,


TO Srebrenica na Sajmu turizma u Bijeljini\nHome / Turizam / TO Srebrenica na Sajmu turizma u Bijeljini\nTuristička organizacije Srebrenica uzela je učešće na osmom Međunarodnom sajmu turizma i gastrokulture „Bijeljina – turist 2017“ u organizaciji Turističke organizacije Bijeljina.\nNa sajmu se predstavilo više od 80 izlagača iz regiona, a Turistička organizacija Srebrenica bila je na zajedničkom štandu Turističke organizacije Republie Srpske.\n“Naša organizacija uzela je učešće na ovom već tradicionalnom sajmu gdje smo, na zajedničkom štandu TO RS, predstavili i potencijale Srebrenice”, rekao je vršilac dužnosti direktora Turističke organizacije Srebrenica Slaviša Petrović.\nPrema njegovim riječima tokom manifestacije “Dani Srebrenice” TO Srebrenica će učestvovati sa već tradicionalnim aktivnostima u promociji lova gdje će biti održano takmičenje u gađanju glinenih golubova i pripremanju kotlića.\n“Za ovu godinu pripremamo projakat kojime želimo da pokažemo najmlađim Srebreničanima šta je to turizam i koji su tursitičko potencijali Srebrenice”, istakao je Petrović.


Evropa ne želi da joj se sa Vučićem ponovi Orban - NOVA portal\nPolitika Autor:Jelena Jelovac15. okt. 202009:10\nNakon što je potpredsednica Progresivne alijanse socijalista i demokrata, grupe koja je druga po snazi u Evropskom parlamentu - Kati Piri, rekla da bez temeljnih reformi Srbiji ne treba otvarati nova pregovaračka poglavlja, te da postoji zabrinutost zbog očiglednog širenja populizma koji postoji u Mađarskoj i Poljskoj i na Zapadni Balkan, jasno je da Evropa ne želi da joj se sa predsednikom Srbije Aleksandrom Vučićem ponovi Viktor Orban.\nPoruka Kati Piri kao članice Evropskog parlamenta bila je jasna:\n„Zabrinuta sam kada vidim dešavanja u određenim državama EU, ali i to što se taj populizam širi i nalazi saveznike i na Zapadnom Balkanu. To je borba koja se vodi i unutar EU. Sada se nalazimo u toku jedne od najvažnijih bitki, jer postavlja se pitanje da li možemo da finansiramo vlade koje ne rade u korist građana, u kojima se bogate oni ili njihove kompanije, što se dešava u Poljskoj i Mađarskoj. Ključno je da zemlje kandidati ne skrenu pogled od kvaliteta demokratije“, rekla je Piri uz ocenu da Srbija pati od ozbiljnog manjka demokratije.\nZavršen Vučićev grejs period\nSpoljnopolitički analitičar Jakša Šćekić smatra da je izjava Piri znak da je završen grejs period koji je Aleksandar Vučić imao u Evropskoj uniji.\n„Raniji izveštaji su bili mnogo povoljniji po Vučića, blagonaklono su gledali na ono što se dešava u Srbiji, za razliku od nas koji tu živimo. Međutim, sada je taj grejs period očigledno završen, dobili smo ocenu dva plus i jasno je da EU sada zanima samo vladavina prava i odnosi sa susedima na Zapadnom Balkanu, a tu nemamo nikakav napredak. Poruka Evrope je praktično da jedva izlaze na kraj sa njihovim populističkim liderima kakvi su Orban i Kačinski, ne treba joj da uvozi dodatne, kakav bi mogao biti Vučić“, navodi Šćekić.\nDa ove kritike nisu nimalo bezazlene, smatra Šćekić, govori i hitra reakcija Vučića.\n„U trenutku kada mora da se pomiri sa tim da karta na koju je sve stavio, a to je Donald Tramp, odlazi i kada ga mediji u Rusiji predstavljaju kao prevrtljivog čoveka, očigledno neće doći ni Putin, ni partijarh Kiril, on prosto mora da se okrene Evropi. Zato poziva na razgovor hrvatskog ambasadora u cilju poboljšanja susedskih odosa, stalno propagira proevropsku politiku, prihvata krivicu na kritike EU, nije još ni formirao vladu, a najavljuje nove izbore… Zašto? Zato što EU neće da toleriše parlament bez opozicije“, smatra Šćekić.\nKritike nisu dovoljne\nSa druge strane, politički analitičar Boban Stojanović je mišljenja da ove kritike nisu dovoljne i da je potebna oštrija reakcija EU, kao što je nedavno bilo u slučaju Severne Makedonije.\n„Iz izjave Piri mogu da izvedem tri zaključka. Prvi je da ovo nije ništa neočekivano, s obzirom da je iz ove alijanse usledila kritika odmah po završetku izbora u Srbiji, kada je izražena zabrinutost oko uslova u kojima su izbori održani, slobode medija i mnogo čega još. Drugo, neotvaranje poglavlja jeste način da utiču na Vučića, ali nedovoljan, jer je ova Vlada samo na papiru proevropska, pa ih to neće preterano zabrinuti. Treće, činjenica je da EU ne želi novog Orbana, ali sa druge strane godinama daje podršku autoritarnom lideru kakav je Vučić i to samo zbog Kosova. Dakle, godinama podržavaju lidera goreg i od Orbana i od Kačinskog“, zaključuje Stojanović.\nAleksandar VučićBoban StojanovićJakša ŠćekićKati PiriViktor Orban


RS: Za pet mjeseci uplaćeno 903 4 miliona KM | Poslovni Informator\nNaslovna » Poslovne vijesti » RS: Za pet mjeseci uplaćeno 903 4 miliona KM\nRS: Za pet mjeseci uplaćeno 903 4 miliona KM\nNa račun javnih prihoda Republike Srpske u periodu januar-maj ove godine ukupno je uplaćeno 903,4 miliona KM, odnosno 27 miliona KM ili tri odsto više nego za isti period lani.\nNaplaćeni iznos po osnovu direktnih poreza veći je za četiri odsto nego u istom periodu prošle godine, odnosno prikupljeno je 184,6 miliona KM.\nPo osnovu poreza na dohodak naplata je u odnosu na prošlogodišnju manja za četiri odsto, odnosno naplaćena su 92 miliona KM, saopšteno je iz Poreske uprave Republike Srpske.\nNaplata poreza na dobit veća je za devet odsto u odnosu na isti period 2014, odnosno naplaćeno je 78,9 miliona KM, dok je po osnovu poreza na upotrebu, držanje i nošenje dobara naplaćeno 6,6 milion KM, što je 41 odsto više nego u prvih pet mjeseci 2014. godine.\nZabilježen je i porast naplate od poreza na nepokretnosti i imovinu gdje je naplaćeno 7,7 miliona KM ili 37 odsto više nego za isti period prošle godine.\nDoprinosi su za prvih pet mjeseci ove godine naplaćeni u iznosu od 554,5 miliona KM, što je u odnosu na naplatu iz istog perioda 2014. godine više za 18,7 miliona KM ili tri odsto.\nZa Fond penzijskog i invalidskog osiguranja /PIO/ naplaćeno je 296,3 miliona KM, što je ravno prošlogodišnjoj naplati, a za Fond zdravstvenog osiguranja prikupljeno je 189,2 miliona KM ili sedam odsto manje nego u istom periodu prošle godine.\nPo osnovu ostalih javnih prihoda naplaćeno je 134,4 miliona KM, što je u odnosu na prošlogodišnjih 162 miliona KM manje za 17 odsto\nVeća naplata zabilježena je od zaostalih obaveza po osnovu indirektnih poreza, te je u poređenju sa prošlom godinom naplaćeno 29,2 miliona KM više.\nU periodu januar-maj ove godine na području Republike Srpske registrovana su ukupno 703 poreska obveznika, dok je istovremeno odjavljeno ukupno 93 poreskih obveznika.\nNaplata javnih prihoda u maju ove godine veća je za 12 odsto ili 17 miliona KM nego u maju 2014. godine i iznosi 157,9 miliona KM.\nNaplata direktnih poreza u maju 2015. godine ostvarena je u iznosu od 30,4 miliona KM što je za 13 odsto više nego u istim mjesecu 2014. godine.\nPorez na dohodak naplaćen je u iznosu od 17,2 miliona KM, što je za šest odsto više u odnosu na naplatu iz maja prošle godine, a porez na dobit u iznosu od 9,4 miliona KM što je za 1,4 miliona KM više.\nPorez na nepokretnosti u ovom mjesecu naplaćen je za 37 odsto više nego u maju prošle godine, koliko i porez na upotrebu, držanje i nošenje dobara.\nUkupno je naplaćen 104,5 milion KM doprinosa što je za 7,9 miliona KM više nego u maju prošle godine.\nZa Fond PIO naplaćeno je 56,7 miliona KM, što je osam odsto više, a za Fond zdravstvenog osiguranja prikupljeno je 35,1 miliona KM ili šest odsto manje u odnosu na prošlogodišnju naplatu u istom periodu.\nDoprinos za Fond solidarnosti je naplaćen u iznosu od 5,3 miliona KM.\nOstali javni prihodi u maju ove godine naplaćeni su u iznosu od 22,7 miliona KM što je za 32 odsto više nego u maju 2014. godine.\nIzvor: RS: Za pet mjeseci uplaćeno 903 4 miliona KM\nbih bosna i hercegovina mjeseci uplaćeno\t2015-06-02\nTagiran sa:bih bosna i hercegovina mjeseci uplaćeno\nNazad: Isplata penzija u FBiH kreće 8. juna\nNaprijed: U posljednjih sedam dana 101 zahtjev za povećanje cijena goriva


HIT: Čitav život nekog čekate "kod konja", ali da li ste primetili propust na spomeniku?\nJoš davne 1882. godine, Beograd je angažovao Italijana Enrika Pacija da napravi spomenik ubijenom knezu Mihailu i tada nije ni sumnjao da ce doći do propusta o kojem se i dan danas priča. Beogradom i dalje kruže priče da je na dan kada je spomenik… »\nIii OPET je to uradio: Lebron se ponosi svojim ponosom\nKošarkaš Lebron Džejms voli da pokazuje veštine na košarkaškom parketu, ali i van njega. Košarkaša su usnimile kamere tokom jedne ležerne šetnje u veoma udobnoj i definitivno pretesnoj trenerci - bez donjeg veša. Zahvaljujući tome, svi su… »\nZnak sudbine: Ova beba nije ni znala da je rođena\nRobin Bejker je čuveni fotograf koji slika porođaje, a ovoga puta je pored roditeljske sreće uspeo da uslika i izuzetno redak fenomen - bebu rođenu u "mehuru". Priča iza fotografije koja je fascinirala ljude širom sveta je neverovatna. Par koji je… »


ARMANI ZA MUŠKARCE - PROLEĆE/LETO 2013 - Lux Life luksuzni portal: Moda, Stil, Trendovi, Kolekcije 2014...\nARMANI ZA MUŠKARCE - PROLEĆE/LETO 2013\nPogledajte novu Armani kolekciju za muškarce sa istančanin ukusom za modu…\nVeteranski dizajner Giorgio Armani predstavio je novu, neobičnu garderobu za predstojeće proleće i leto 2013. godine, na Milanskoj nedelji mode. Materijali korišćeni za ovu priliku su lagani, letnji, pomalo lepršavi. Armani naravno nije izostavio elegantna odela, koja su privukla najviše pažnje s obzirom da je iskusni kreator kombinovao klasične sakoe sa ne tako klasičnim kraćim muškim bermudama.\nAkcenat je takođe i na velikim, izuzetno funkcionalnim torbama. Osim funkcionalnosti, torbe se odlikuju i vrhunskim kvalitetom jer su izrađene uglavnom od krokodilske kože. Celom kolekcijom dominiraju sportski ali i popularni “navy” tj. mornarski stil, koga čine nijanse plave boje i pruge.\nPROČITAJTE SLEDEĆI TEKST: ROMEO BECKHAM U NOVOJ BURBERRY KAMPANJI


Direktor crnogorskog Fonda optužio Srbiju da je konfiskovala tri respiratora Crne Gore\nDirektor crnogorskog Fonda za zdravstveno osiguranje Sead Čirgić optužio je Srbiju da je, kako kaže, konfiskovala na granici tri od pet respiratora koje je naručila Crna Gora.\nOn je za podgoričke "Vijesti" rekao da su od pet respiratora, koje je Fond naručio od predstavnika švedskog proizvođača Farmont koji posluje u Srbiji, tri u sredu zadržana na granici sa Srbijom, a potom, tvrdi on, i konfiskovana.\nKako je rekao, tih pet respiratora nisu donacija, već aparati za koje je Fond potpisao ugovor sa kompanijom Farmont.\nČirgić dalje tvrdi da su, prema informacijama dobijenim od dobavljača, tri preostala respiratora zaplenjena.\n"Što se tiče tri respiratora, ne možemo računati na njih, jer ih je konfiskovala Republika Srbija. Aparati su naručeni od predstavnika švedskog proizvođača respiratora, koji ima sedište u Srbiji. Ali s obzirom na to da je za tu vrstu opreme uvedena zabrana, isporuka nije moguća", rekao je Čirgić.\nKako navodi portal Vijesti, iz Ambasade Srbije u Podgorici, kao i Ambasade Crne Gore u Beogradu, nisu odgovorili na pitanja u vezi sa aparatima.


OSM Televizija - Sjećanje na stradanje Srba u Јabuci\nNa groblju Božovac u Foči obilježeno je 26 godina od masovnog stradanja Srba u fočanskoj mjesnoj zajednici Јabuka.\nU zoru 23. jula 1992. godine, pripadnici takozvane Armije BiH iz Goražda u napadu na šire područje Јabuke nisu imali milosti ni za djecu, žene i nepokretne starce, a u krvavom pohodu popalili su sve srpske kuće i pomoćne objekte u tada fočanskoj mjesnoj zajednici Јabuka, koja je nakon rata Dejtonskim mirovnim sporazumom pripala Federaciji BiH.\nMeđu ubijenima su bili stariji bračni parovi Milovan i Marija Skakavac, Miloš i Anđelka Trivun, Ostoja i Sofija Ćosović, Drago i Јoka Stojanović, slijepa starica Milka Kovač i nepokretna Zorka Simović, kao i Miloš Vuković, koji je u Drugom svjetskom ratu preživio Bitku na Sutjesci i Sremski front.\nSa geografske karte tada je izbrisano 18 srpskih sela podno Јahorine, a minirana je i do temelja srušena i mjesna crkva Preobraženja Gospodnjeg.\nPrilozima vjernika crkva je obnovljena 2005. godine, a u dvorištu crkve je podignut spomenik stradalim Јabučanima.\nOvaj zločin bio je prvo masovno stradanje Srba u fočanskoj opštini, za koje još niko nije odgovarao.\nSvjedoci su davali izjave prvo Ministarstvu unutrašnjih poslova Republike Srpske, pa Tužilaštvu u Trebinju, a onda i inspektorima Agencije za istrage i zaštitu BiH i Obavještajno-bezbjednosne agencije, ali tužilaštva Srpske i BiH nikada nisu podigla nijednu optužnicu.\nNakon rata, Dejtonskim mirovnim sporazumom Јabuka je pripala Federaciji BiH, preostalo srpsko stanovništvo se moralo seliti sa svojih ognjišta, a posmrtni ostaci stradalih Јabučana tada su preneseni na Gradsko groblje Božovac u Foči.\nU nevremenu u Novom Sadu poginula žena\nSirija: Opet stradali civili\nJoš iz iste kategorije: « Lukač: Nastavljen trend dobrih rezultata MUP-a Srpske Posebna sjednica NSRS o Dodikovom zahtjevu u vezi sa Srebrenicom 14. avgusta »


Učešće organizacija u strukturi Crvenog križa Federacije BiH u obilježavanju 22. godišnjice genocida nad Bošnjacima Srebrenice – Crveni križ FBiH\nOrganizacije u strukturi, sa Stručnom službom Crvenog križa Federacije BiH su i ove godine, a u skladu sa misijom i principima Pokreta Crvenog križa, uložile značajne napore u obilježavanje 22. godišnjice genocida nad Bošnjacima Srebrenice.\nSanitetsko obezbjeđenje tokom trajanja Marša na pravcu Nezuk- Potočari koordinirao je Crveni križ Tuzlanskog kantona, odnosno koordinator dr. Fejzo Džafić. Šest timova za sanitetsko obezbjeđenje Marša i jedan logistički tim uključivali su članove (volontere i uposlenike) organizacija Crvenog križa iz gradova Bihać i Tuzla, te općina Srebrenik, Banovići, Lukavac, Doboj Istok, Gračanica, Sapna, Živinice, Čelić, Kakanj, Kalesija, Srebrenica i Bratunac. Stručna služba Crvenog križa Federacije BiH je sa predstavnicima Crvenog križa općine Visoko bila na raspolaganju porodicama nestalih za vrijeme ispraćaja posmrtnih ostataka iz Visokog.\nZa sanitetsko obezbjeđenje 11.07. u Potočarima zadužena je bila višenamjenska terenska jedinica Crvenog križa Kantona Sarajevo. Naši volonteri pružali su uslugu sanitetskog obezbjeđenja i učesnicima Motormaratona, na pravcu Sarajevo-Srebrenica, a ove godine za ovaj segment bila je zadužena stručna služba Crvenog križa Federacije BiH i ekipa za sanitetsko obezbjeđenje Crvenog križa općine Kakanj. Pored navedenog, naši timovi pružali su uslugu i psihosocijalne podrške, kako učesnicima, tako i porodicama preminulih osoba.\nTokom trajanja Marša ekipe Crvenog križa pružile su 1.578 evidentiranih usluga zbrinjavanja od tretiranja bolova, do obrade žuljeva i povreda, opekotina, drugih usluga prve pomoći, kao i transporta učesnika koji zbog povreda, posljedica visokih temperatura i iscrpljenosti nisu bili u mogućnosti samostalno doći do mjesta gdje bi im se pružila adekvatna medicinska usluga. Zbog velikog broja težih intervencija, članovi ekipa nisu bili u mogućnosti evidentirati manje usluge koje su pružili učesnicima, ali prema analizi utroška materijala pruženo je dodatno oko 1.500 sitnih usluga, kao i oko 1.000 usluga koje nisu u domenu prve pomoći (psihosocijalna podrška, podjela napitaka i hrane, itd). Timovi za transport obavili su 378 transporta povrijeđenih, u okviru kojih je i učešće u dva transporta do helikoptera koji je povrijeđene osobe transportovao do zdravstvenih ustanova u Tuzli i Sarajevu.\nVišenamjenska terenska jedinica Crvenog križa Kantona Sarajevo 11. jula pružila je preko 100 usluga, koje su se uglavnom odnosile na tretmane sunčanice, obradu žuljeva i uganuća, te regulaciju vrijednosti krvnog pritiska, kao i zbrinjavanje epileptičnog napada. Sa ovom jedinicom u Potočarima su bili prisutni generalni sekretar Namik Hodžić i koordinatorica Službe traženja Crvenog križa FBiH Vihorka Tomas, a sanitetski šator posjetili su glavni tajnik Društva Crvenog krsta/križa BiH Branko Leko i Elvira Šišić.\nZa potrebe obilježavanja godišnjice genocida nad Bošnjacima Srebrenice angažovano je bilo 9 sanitetskih i 2 logistička tima sastavljena od preko 90 volontera i uposlenika organizacija Crvenog križa, te 20 šatora (Ljeljan do) za 400 učesnika Marša koji su pošli iz Žepe i 12 vozila.\nDugogodišnji donatori ovog projekta su ured Međunarodnog komiteta Crvenog križa u Sarajevu, Bosnalijek i Feniks.


Opština Sokolac usvojila rebalans budžeta od 7.070.753 KM - Akta.ba\nBudžetski izdaci bili su 3.562.891 KM, što je u poređenju sa budžetom 53 odsto izvršeno.\n17.12.2016. 08:38 / Izvor: Akta.ba\nSkupština opštine Sokolac usvojila je rebalans budžeta za ovu godinu od 7.070.753 KM. Poreski prihodi iznose 3.340.410 KM, neporeski prihodi i grantovi 3.174.704 KM, transferi jedinicama lokalne samouprave 207.288 KM, primici za neproizvedenu stalnu imovinu 347.351 KM i primici od finansijske imovine i zaduživanja 1.000 KM.\nNa tekuće rashode biće raspoređeno 6.032.648 KM, izdatke za nefinansijsku imovinu 275.676 KM, izdatke za finansijsku imovinu i otplatu dugova 752.429 KM i budžetsku rezervu u iznosu 1.000 KM.\nOdbornici su usvojili informaciju o izvršenju budžeta od 1. januara do 30. septembra 2016. godine, gdje su ukupna budžetska sredstva iznosila 4.296.042 KM, što je 66 odsto od plana budžeta za ovu godinu.\nOpštinski parlament usvojio je odluku o izvršenju budžeta za prvih šest mjeseci ove godine, gdje su budžetska sredstva ostvarena u iznosu 3.005.028 KM, te su budžetska sredstva ostvarena 45 odsto u odnosu na planirani budžet.\nNa sjednici je izabrano šest odbornika u Skupštinu grada Istočno Sarajevo iz ove opštine, od kojih tri odbornika SDS-a, dva iz SNSD-a i jedan iz DNS-a.\nOdbornici SNSD-a su ranije napustili sjednicu, a predsjednik kluba ove stranke Mirko Čolović rekao je novinarima da odbornicima ove stranke nije bilo dozvoljeno da učestvuju u raspravi o izvršenju budžeta za prvih šest mjeseci ove godine.


“Gospodar Kosova”, čovek iz senke, šef obaveštajne službe OVK, lider Demokratske partije Kosova (DPK), predsednik kosovske Skupštine i, kako se sumnja, organizator blokada na putevima ka selu Banje na KiM tokom posete predsednika Srbije Aleksandra Vučića... Rečju, to je Kadri Veselji, čijem “liku i delu” još treba pridodati i pretnje koje je prethodnih dana, ali i ranije, upućivao na račun Srbije.\nUpravo on je označen kao organizator barikada i haosa na trasi kojom je srpski predsednik u nedelju trebalo da prođe, u čemu su inače učestvovali veterani takozvane Oslobodilačke vojske Kosova (OVK). Ta teroristička organizacija je tokom ratnih sukoba na Kosovu imala i svoju tajnu službu, a na njenom čelu bio je upravo Veselji. Istovremeno, Veselji je i čovek koji je uoči Vučićeve posete Kosovu uputio otvorene pretnje hapšenjem predsedniku Srbije, ukoliko se odluči da poseti Gazivode.\nSve ono što se u nedelju dogodilo na putu ka Banjama Veselji je, nezvanično, uradio uz podršku predsednika opština Glogovac i Srbica, na čijem je čelu Bekim Jašari, inače brat Adema Jašarija, teroriste i jednog od osnivača OVK.\nUpravo je OVK i nekadašnja tajna služba (ŠIK) ono što se Veseljiju ne zaboravlja, što u srpskoj, ali i kosovskoj javnosti.\nKako je “Blic” pisao pre izvesnog vremena, Veselji je čak dve decenije prvi obaveštajac među Albancima. Završio je kurseve terorističke obuke u Albaniji, Nemačkoj i Švajcarskoj, a sumnja se da i danas kontroliše tokove novca na KiM, kriminal, trgovinu drogom, naftom, kao i da je odgovorna za brojne likvidacije. Ukoliko su ove sumnje tačne, one su utoliko opasnije budući da sve to sada radi sa jedne od najviših funkcija prištinske vlasti.\nPomenutim sumnjama u prilog svedoče i brojne istrage u vezi sa njim, dok je bio šef ŠIK-a na Kosovu. U okviru istraga koje se protiv Veseljija vode, u izveštajima Komisije EU o ekonomskoj situaciji u ratu “Republike Kosovo” bio je označen za glavnog “blagajnika” terorista. Grupa koju je tada kontrolisao navodno se bavila trgovinom - od droge do ljudskih organa. Uz Hašima Tačija, upravo se Veselji pominje u izveštaju Saveta Evrope u aferi trgovine ljudskim organima, uglavnom srpskih zatvorenika, tokom rata 1989-1999. godine na KiM.\nZa Veseljija se navodi da je bio i član Albanske informativne agencije, koja je delovala u okviru FARK-a , albanske oružane formacije “Republike Kosovo”, u kojoj su bili pretežno bivši oficiri JNA i radnici DB-a i MUP-a albanske nacionalnosti.\nŠIK je zvanično ugašena 2008. godine, nakon čega je Kosovo proglasilo nezavisnost.\nPo ugledu na Džordža Buša\nNjegov prvi izbor za predsednika kosovskog parlamenta bio je iznenađenje, kada su i kosovski mediji navodili da je bivši obaveštajac i jedan od komandanata OVK, ali i isticali da više voli da deluje iz senke.\nVeselji je nakon izbora na funkciju prvog čoveka parlamenta objašnjavao da nema ništa sporno u tome što je vodio nekadašnju tajnu službu Kosova jer je, kako je svojevremeno rekao, i bivši predsednik SAD Džordž Buš mlađi takođe nekada bio saradnik CIA.\nIznenađenje je bila i odluka nakon poslednjih izbora na KiM, kada su vladu formirale Veseljijeva DPK, koju je “nasledio” od aktuelnog predsednika Kosova Hašima Tačija, i Alijansa za budućnost Kosova kosovskog premijera Ramuša Haradinaja, koju su mediji tada nazvali “ratnom koalicijom”. Razlog je bio taj što su i on, kao i Haradinaj, ali i Tači, svojevremeno bili pripadnici OVK.\nOštar protivnik Specijalnog suda\nOtuda nije iznenađenje što su se, koliko su mogli, protivili radu Specijalnog suda za zločine OVK, i na sve načine pokušavali da ukinu odluku o formiranju te institucije, koju je doneo kosovski parlament u prethodnom sazivu. Upravo su njih trojica, kako navode mediji, među “krupnim ribama” koje bi trebale da se nađu na optužnicama tog suda.\nKoliko mu se protivio, svedoči i to što je u jednom od govora u kosovskoj skupštini rekao da je OVK formirana da bi se “borila da dokrajči aparthejd srpskog režima, gde su Albanci tretirani kao građani drugog reda”.\nVeselji: Srbija neka ne pokušava da se vrati, jer se nećemo zaustaviti do Niša\nPrema navodima medija, bio je i jedan od komandanata grupe “Crna ruka”, i zajedno je sa Tačijem i Džavidom Haljitijem učestvovao u kidnapovanjima i ubistvima Srba, ali i neposlušnih Albanaca. Prema tim informacijama, Veselji je zajedno sa još nekoliko pripadnika OVK uticao na zaštićene svedoke u haškim procesima, pretio im, zastrašivao ih i organizovao njihova ubistva, a četvoricu je, kako se tvrdi, lično likvidirao.\nIme Kadrija Veseljija pomenuo je i predsednik Srbije Aleksandar Vučić u januaru ove godine, nakon ubistva lider GI SDP Olivera Ivanovića u Kosovskoj Mitrovici, koga je tada nazvao “istinskim gospodarom Kosova”.\nRamuš Haradinaj i Kadri Veselji\nInače, spekuliše se i da je Veselji u Švajcarskoj 2009. godine, navodno, osnovao firmu kao srpski državljanin, tačnije sa srpskim pasošem, ali ta informacija nije potvrđena.\nBomba pod autobus\n"Blic" je pre nekoliko meseci pisao i da je Veselji bio direktno umešan u teroristički napad na autobus "Niš ekspresa" u Podujevu pre 17 godina. Podmetanje eksplozivne naprave pod autobus u kojem je stradalo 12, a povređeno 43 Srba osmislila su dvojica ključnih ljudi ŠIK - Kadri Veselji i Džavit Haljitaj, a sa svim detaljima jednog od najstrašnijih zločina nad Srbima bio je upoznat i aktuelni predsednik Kosova Hašim Tači.\nVeselji je u operativnom smislu bio organizator akcije, dok je u njenoj neposrednoj organizaciji i realizaciji učestvovalo 10 albanskih terorista.\nPretnja po pretnja\nPre nekoliko meseci Veselji je “poručio” Beogradu da se Albanci “neće zaustaviti do Niša”, ako “Srbija pokuša da se vrati” na Kosovo i Metohiju.\nNeposredno pred Vučićevu posetu Kosovu, sada prvi čovek kosovskog parlamenta, takođe je pripretio, rekavši da bi Vučić, ako bi došao bez dozvole na KiM, prošao isto kao i direktor Kancelarije za KiM Marko Đurić.\n- Neka proba bez dozvole, zna kako je to prošlo sa onim drugim (Đurićem) - rekao je on.


Ljubavnik Lili Marlen | Novosti.RS\npetak, 30. 08. 2013. u 21:22\nPrema tekstu Miodraga Ilića snimaće se film, koji govori o izmaštanoj ljubavnoj priči nemačke pevačice Lale Andersen, koja se proslavila pevajući "Lili Marlen" i Duška, beogradskog pijaniste\nIZ BEOGRADA U SVET U istoriji je ostalo zapisano da je čuvena ljubavna pesma "Lili Marlen", koju su voleli i nacisti i njihovi protivnici, prvi put emitovana 1941. na Radio Beogradu. Njihov signal u to vreme čuo se širom Evrope, a pesma je postala toliko popularna da je Radio Beograd svake večeri za nju imao rezervisan termin u 21.55. Osim verzije koju je otpevala Lale Andersen, poznata je i ona u izvođenju čuvene holivudske dive Marlen Ditrih.\nPo scenariju Miodraga Ilića, Lale Andersen je 1942. došla u Srbiju kako bi gostovala u studiju Radio Beograda, odakle je ljubavna himna "Lili Marlen" krenula u svet. Vidno nezadovoljna što je zbog te pesme identifikuju sa nacistima, Lale jedini spas vidi u bekstvu sa svojim ljubavnikom Duškom. S druge strane, partizanski pobunjenici traže od pijaniste da im pogone da "otmu nacističku kurvu". Duško ipak bira ljubav umesto idelogije, ali ta odluka dovodi do tragičnih posledica...\nFilm, međutim, prati još nekoliko paralelnih priča čiji su junaci Duškov kolega Toma, prijatelj Ilija, ali i dvojica nemačkih oficira, različitih ideologija i naravi.


Delimo karte za ratni horor spektakl Overlord - Film/TV\nNajbliže što ćemo doći adaptaciji Wolfensteina, za sada\nVeče uoči Dana D, američki padobranci iskrcavaju se iza neprijateljskih linija, kako bi odradili zadatak od suštinske važnosti za uspeh invazije. Ali, kako se približavaju svojoj meti, shvataju da se tu dešava nešto mnogo više od nacističke okupacije sela i obične vojne akcije.\nTako će se naći u borbi sa natprirodnom silom, koja je deo nacističkog eksperimenta. Pogledajte trailer za Overlord, za sada jedinu visokobudžetnu "parafrazu" Wolfensteina koju ćemo videti na velikom platnu - i radujemo joj se:\nProducent filma, J.J. Abrams, izjavio je da mu se "najviše sviđa u vezi sa radnjom filma to što je jedna klasična priča o Drugom svetskom ratu pretvorena u monstruozan i zastrašujuć horor. Reč je o izuzetno jedinstvenom zapletu. Ideja da se izmešaju žanrovi stvorila je neverovatno napet ali istovremeno i uzbudljiv film.”\nIGN Adria i Taramount Film vas vode na ovaj horor spektakl, i to u utorak 13.11. u beogradski bioskop Cineplexx UŠĆE Shopping Center u 17:50h.\nDelimo 3x2 karte, ali morate pokazati osnovno poznavanje istorije, nije ništa strašno, samo nam u komentarima za ovu vest na našoj Facebook stranici odgovorite na sledeće pitanje:\nKoja čuvena vojna operacija iz Drugog svetskog rata je poznatija pod nazivom "Overlord" tokom koje se dešava radnja istoimenog filma?\nJasno vam je koliko je lako. Pobednike biramo nasumično, a imate fore do ponedeljka u 22h da pošaljete odgovore. Vidimo se u bioskopu!


Uslovi Korišćenja | Lepote Srbije\nDobrodošli na portal Lepote Srbije (lepotesrbije.alo.rs). Portal Lepote Srbije vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge portala Lepote Srbije. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nPortal Lepote Srbije ima autorska prava na sve sadržaje (tekstualne, vizuelne i audio materijale, baze podataka, programerski kod). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava portal-a Lepote Srbije i podložno je tužbi.\nPortal Lepote Srbije zadržava pravo izmene, ukidanja (privremenog i trajnog) bilo kojeg sadržaja ili usluge na portalu bez obaveze prethodne najave.\nPortal Lepote Srbije se sastoji od autorskih sadržaja, sadržaja partnera i oglašivača, besplatnih sadržaja i linkova na druge web stranice. Sve sadržaje portala Lepote Srbije koristite na sopstvenu odgovornost. Portal Lepote Srbije ne snosi odgovornost ni za kakvu štetu nastalu oglašavanjem na svom portalu.\nPortal Lepote Srbije poštuje privatnost svojih korisnika i posetioca portala. Podatke iz procesa registracije, kao i ostale podatke o korisniku, portal Lepote Srbije neće davati na uvid trećoj strani. Podaci o korisniku neće biti dostupni trećoj strani, osim u slučaju kada je takva obaveza regulisana zakonom i u slučaju teškog kršenja pravila portala Lepote Srbije.\nKorisnicima portal Lepote Srbije strogo je zabranjeno:\nPortal Lepote Srbije zadržava pravo izmene ovih uslova korišćenja u bilo kom trenutku. Portal Region neće biti odgovoran za moguće posledice proizašle iz takvih promena.\nVaša saglasnost se odnosi na sledeće domene lepotesrbije.alo.rs


Beta 4. oktobra 2021. 15:05\nNajbolji studenti završne godine medicinskih, farmaceutskih, tehnoloških i tehničkih fakulteta elektro i mašinskog usmerenja od danas mogu da konkurišu za godišnje stipendije Hemofarm fondacije u okviru talent programa „Možeš i ti“, saopštila je ta kompanija.\nKonkurs je otvoren do 4. novembra za studente državnih univerziteta u Srbiji, koji u dosadašnjem studiranju imaju prosek ocena najmanje 8,5.\nStudenti imaju priliku da se prijave za učešće u jednogodišnjem Programu za obrazovanje „Možeš i ti“ Hemofarm fondacije, koji obuhvata mesečnu stipendiju, mentorsku podršku i stručnu praksu u Srbiji i Nemačkoj.\nTakodje, uz podršku eksperata Hemofarma i Štada grupe, stipendisti imaju šansu da unaprede svoja znanja i veštine, formalne i neformalne, koje su neophodni za dalji lični i profesionalni razvoj, poručeno je iz kompanije.\n„U svetu u kojem dobri poslovi mogu biti locirani bilo gde, u kojem postoji mogućnost pretraživanja putem interneta i gde se takmičite ne samo sa najboljima iz svoje zemlje, već šire – regiona i celog sveta, najvažnija veština koju možete da ponudite je znanje“, rekla je direktorka Hemofarm fondacije Suzana Djordjević.\nKazala je da fondacija već 28 godina ulaže u mlade i njihovo obrazovanje razvijajući kod njih želju za celoživotnim učenjem, liderstvom i pripremajući ih da menjaju svet na bolje.\n„Do danas smo podržali više od 3.500 pojedinaca, od kojih su mnogi naše kolege. Verujemo da je ovaj program prava prilika za studente da se upoznaju sa načinom rada u kompaniji koja je lider na farmaceutskom tržištu i da zajedno sa nama brinu o zdravlju ljudi i njihovoj dobrobiti“, istakla je Djordjević.\nProgram je podržan od strane Saveznog ministarstva za ekonomsku saradnju i razvoj Nemačke (BMZ), Ministarstva prosvete, nauke i tehnološkog razvoja Srbije i medicinskih, farmaceutskih, tehnološko-metalurških, hemijskih i fakulteta za fizičku hemiju Univerziteta u Beogradu, Novom Sadu, Kragujevcu i Nišu.\nDelovi programa realizuju se u partnerstvu sa Nemačkom organizacijom za medjunarodnu saradnju GIZ i fondacijom Konrad Adenauer, navodi se u saopštenju Hemofarma.


Povodom Božića uručena pomoć za deset porodica srpskih žrtava proteklog rata - UPSMedia Povodom Božića uručena pomoć za deset porodica srpskih žrtava proteklog rata – UPSMedia\nPovodom Božića uručena pomoć za deset porodica srpskih žrtava proteklog rata\nU kancelariji Opštinske Organizacije porodica zarobljenih i poginulih boraca i nestalih civila danas je upriličen božićni prijem za deset porodica srpskih žrtava iz posljednjeg rata, kojima je predsjednica ove organizacije Radojka Filipović uručila skromnu pomoć u robi i novcu.\nOna je rekla da je današnji prijem nastavak humanitarne akcije koja ima tradiciju 11 godina.\n„Povodom božićnih i vaskršnjih praznike te obilježavanja 15.septembra-Dana nestalih i poginulih Republike Srpske obezbijedili smo do sada pomoć za ukupno 243 porodice, koje su članovi naše organizacije i Humanitarnog fonda iz kojeg izdvajamo prikupljena sredstva za ove aktivnosti“, rekla je Filipović.\nIstakla je da su ove akcije mali znak pažnje i poruka porodicama žrtava da nisu zaboravljene od organizacije kojoj pripadaju.\n← Koliko zaista traje jedna godina?\nKravica: Obilježeno 25 godina od stradanja srpskih civila →


MO: Eskobar istakao da ne može govoriti u ime NATO, ali da realna prijetnja postoji – Portal Luca\nJučerašnja izjava zamjenika pomoćnika državnog sekretara SAD i specijalnog izaslanika za Zapadni Balkan Gabrijela Eskobara na „2BS Forumu“, koju su prenijeli pojedini mediji, ali i Atlantski savez Crne Gore, zbog medijske interpretacije komentara moderatora, stavljena je u sasvim drugačiji kontekst. Naglašavanjem tog konteksta, a posebno dio moderatorovog komentara koji se odnosi da je na zadnjem Samitu NATO neformalno izražen bojazan da je opasno dijeliti sve informacije sa novom Vladom u Podgorici, mediji su interpretirali kao stav gospodina Eskobara vezan za to pitanje, kazali su u Ministarstvu odbrane.\nPodsjećamo, zamjenik pomoćnika državnog sekretara i specijalni izaslanik SAD za Zapadni Balkan, Gabrijel Eskobar kazao je da je na poslednjem samitu NATO-a, iako neformalno, izražena bojazan da je opasno dijeliti sve informacije sa novom Vladom u Podgorici, dodajući da je ta zabrinutost realna i da ljudi u Crnoj Gori treba da budu svjesni da NATO ima mnogo načina da zadrži infromacije, ali svaka Vlada treba da bude sjvesna da je to nešto što slabi i nju i zemlju.\nU Ministarstvu odbrane kažu da je on zapravo istakao da ne može govoriti u ime NATO, ali da realna prijetnja postoji i da građani moraju biti toga svjesni.\n– Medijski fokus interpretacije ove izjave, međutim, nije bio na glavnoj poruci Gabrijela Eskobara, koji je istakao da će sadašnja crnogorska Vlada, uživati podršku SAD sve dok je demokratska i skoncentrisana na evropsku budućnost zemlje – kazali su u Ministarstvu odbrane.\nU Ministarstvu podsjećaju da je na posljednjem Samitu NATO prisustvovala crnogorska delegacija u sastavu: premijer Zdravko Krivokapić, ministar vanjskih poslova Đorđe Radulović i ministarka odbrane Olivera Injac, te da je, kako kažu, dočekana sa posebnim uvažavanjem i povjerenjem.\n– Ministarstvo odbrane i Vojska Crne Gore, posvećeno pružaju svoj maksimalan doprinos odgovornom ispunjavanju obaveza iz NATO agende i ostvarivanju svih zadataka na planu dostizanja NATO ciljeva sposobnosti, te na jačanju demokratskih standarda neophodnih za dostizanje evropske budućnosti Crne Gore – ističu u resoru Olivere Injac.\nDodaju da je činjenica da Crna Gora odlučno pokazuje kredibilnost NATO članice, kroz brojne konkretne aktivnosti koje pripadnice i pripadnici Ministarstva odbrane i Vojske Crne Gore, realizuje u okviru zajedničkih NATO aktivnosti, misija i zadataka, ali i pojedinačno sa državama saveznicima.\n– Siguran dokaz toga je prisustvo naših pripadnica i pripadnika, na svim aktivnostima i zadacima Alijanse, od čega sa ponosom izdvajamo učešće u misijama NMI – Irak, KFOR-Kosovo i eFP- Letonija, kao i više odgovornih pozicija koje pokrivaju naši oficiri u NATO komandnim strukturama – navedeno je u saopštenju,\nU Ministarstvu odbrane poručuju da taj resor i Vojska Crne Gore nastavljaju još sigurnije i odlučnije da pružaju doprinos evroatlantskoj agendi, implementaciji NATO strateških i osnivačkih dokumenata, kao i ciljevima Alijanse iz Agende 2030.\n– Povodom toga ističemo da će na sastanku ministara odbrane u sjedištu Alijanse naredne sedmice, prisustvovati crnogorska ministarka odbrane prof.dr Olivera Injac – zaključeno je u saopštenju.


Dogovor u Londonu: Četiri države se udružuju protiv „neprijateljskih aktivnosti“ Rusije - 11.10.2021, Sputnik Srbija\nDogovor u Londonu: Četiri države se udružuju protiv „neprijateljskih aktivnosti“ Rusije\nMinistarka spoljnih poslova Velike Britanije Elizabet Tras i njene kolege iz Letonije, Litvanije i Estonije dogovorili su se da jačaju kolektivnu otpornost na... 11.10.2021, Sputnik Srbija\nPored toga, ministri spoljnih poslova četiri zemlje dogovorili su se da „zajedno deluju na međunarodnoj sceni“, zahtevajući ne samo od Rusije, nego i od Kine „ispunjavanje međunarodnih obaveza, uključujući i iz oblasti ljudskih prava“.Ruske vlasti su više puta negirale optužbe zapadnih lidera da su postupci Moskve agresivni ili neprijateljski protiv drugih zemalja.Što se tiče Belorusije, ministarka spoljnih poslova Velike Britanije je istakla da je važno raditi na migracionoj krizi na granici sa Belorusijom koju je „predsednik zemlje Aleksandar Lukašenko očigledno izazvao kako bi izvršio pritisak na evropske zemlje“.Učesnici sastanka takođe su izrazili zabrinutost zbog „sistematskog kršenja ljudskih prava i osnovnih sloboda u Belorusiji“.U poslednje vreme Litvanija, Letonija i Poljska javljaju o povećanju broja privedenih ilegalnih migranata na granici sa Belorusijom, optužujući Minsk za stvaranje migrantske krize. Beloruski predsednik Aleksandar Lukašenko ranije je napomenuo da Minsk više neće ograničavati priliv ilegalnih migranata u zemlje Evropske unije, jer zbog sankcija Zapada „za to nema ni novca ni snage“.\nrusija, politika, velika britanija, belorusija, baltičke zemlje, rusija – politika\n21:38 11.10.2021 (Osveženo: 21:54 11.10.2021)\nMinistarka spoljnih poslova Velike Britanije Elizabet Tras i njene kolege iz Letonije, Litvanije i Estonije dogovorili su se da jačaju kolektivnu otpornost na navodno neprijateljske postupke Rusije, navodi se u zajedničkom saopštenju objavljenom nakon njihovog sastanka u Kentu.\nRuske vlasti su više puta negirale optužbe zapadnih lidera da su postupci Moskve agresivni ili neprijateljski protiv drugih zemalja.\nŠto se tiče Belorusije, ministarka spoljnih poslova Velike Britanije je istakla da je važno raditi na migracionoj krizi na granici sa Belorusijom koju je „predsednik zemlje Aleksandar Lukašenko očigledno izazvao kako bi izvršio pritisak na evropske zemlje“.\nUčesnici sastanka takođe su izrazili zabrinutost zbog „sistematskog kršenja ljudskih prava i osnovnih sloboda u Belorusiji“.\nDžonson i Bajden dogovorili taktiku protiv Rusije i Kine\n22 Septembar, 08:16


Objavljeni rezultati konkursa za mlade poljoprivrednike - Domaćinska kuća\nKuća » Konkursi i Programi » Objavljeni rezultati konkursa za mlade poljoprivrednike\nIlustracija: Miloš Margan mladi strucnjak i poljoprivrednik\nPokrajinski sekretarijat za poljoprivredu objavio je rezultate konkursa za podršku mladim poljoprivrednicima u Vojvodini. Pokrajina je mladima u ruralnim sredinama Vojvodine dala 200 miliona dinara, a najviše je tražena finansijska pomoć za investicije u stočarstvu, povrtarstvu, voćarstvu… Zahtevi mladih poljoprivrednika odnosili su se na nabavku priključnih mašina za farme, voćnjake, a bilo je dosta i onih za nabavku stada ovaca, sistema za navodnjavanje, plastenika…\nOd ukupnog broja pristiglih prijava 458 ih je ispunilo sve uslove predviđene konkursom i pravilnikom, dok 138 prijava nije. Za 171 podnosioca prijava komisija Sekretarijata je predložila da se zaključi ugovor o dodeli bespovratne pomoći. Sa 287 podnosilaca, iako prijave ispunjavaju uslove iz pravilnika, zbog nedostatka sredstava i nedovoljnog broja bodova Sekretarijat nije u mogućnosti da zaključi ugovor.\nRok za žalbu na objavljenu listu je 15 dana od dobijanja rešenja, odnosno najkasnije u roku od 30 dana od objavljivanja odluke na zvaničnoj internet stranici Pokrajinskog sekretarijata za one koji nisu lično dobili rešenja.\nOdluku Pokrajinskog sekretarijata možete preuzeti ovde: Odluka-mladi-konacno\nPrevPrethodnaU ovoj opštini opredeljeno 16,8 miliona dinara za podsticaj i razvoj poljoprivrede\nSledećaKako povećati zaradu na gazdinstvuNext\nU organizaciji Pokrajinskog sekretarijata za poljoprivredu, vodoprivredu i šumarstvo i Srpskog udruženja mladih poljoprivrednika u


Istraživanje - Page 2 of 4 - Detektor\nNatpisi i simboli desničarskih organizacija “Krv i čast” i “Borba 18” ispisani su na zgradama u centru Prijedora zajedno s adresom internet bloga na kome se promovišu razvoj neonacizma u Republici Srpskoj (RS), gdje je prošle godine održan i koncert za promociju ovih ideologija, pokazuje istraživanje Balkanske istraživačke mreže Bosne i Hercegovine (BIRN BiH).\nSrbija i Bosna i Hercegovina su osobama koje su oslobođene optužbi za ratne zločine do sada isplatile po približno 1,8 miliona eura na ime odštete i nadoknade troškova postupka, otkriva Balkanska istraživačka mreža (BIRN).\nMaske u Sarajevu kupljene od firme sina kantonalne zastupnice Bilsene Šahman koja se bavila prodajom kolača\nKantonalna uprava civilne zaštite Kantona Sarajevo (KS) nabavila je 50.000 zaštitnih maski od firme “Panta Rei”, čiji je trenutni vlasnik Bariš Bejtović, sin Bilsene Šahman, zastupnice Saveza za bolju budućnost (SBB) u Kantonalnoj skupštini, saznaje Balkanska istraživačka mreža Bosne i Hercegovine (BIRN BiH).\nHiljade građana Bosne i Hercegovine koji su izgubili domove u ratu, 25 godina nakon okončanja sukoba i dalje žive u kolektivnim centrima prvobitno zamišljenim kao „privremen“ smještaj.\nIračke vlasti kažu da nisu povezane sa uvozom smrtonosnih bombi-suzavaca koje su njihove snage koristile u borbi protiv demonstranata u oktobru.


ZGRADA RADA U CENTRU BEOGRADA PRODATA: Na mestu građevinske firme Državno pravobranilaštvo | Ekspres.net\nR.E./Politika7Foto: Google street view\nFoto: Printscreen Google street\nRepublička direkcija za imovinu Srbije kupila je za 341 milion dinara zgradu građevinskog preduzeća „Rad” od 3.600 metara kvadratnih u Kosovskoj ulici, koja je 14 puta bila na prodaji, a plan je da se u taj objekat useli Državno pravobranilaštvo, rekao je direktor Direkcije Jovan Vorkapić.\nOn je naveo da je to u poslednjih pet godina jedini objekat u centru Beograda koji je kupila Direkcija.\n„Jako smo zadovoljni što smo kupili zgradu po ceni od 50 odsto njene tržišne vrednosti”, kaže Vorkapić i objašnjava da je objekat kupljen po početnoj ceni, a da je za kupovinu bio zainteresovan još jedan učesnik.\nNavodi da je Vlada Srbije odlučila da kupi višespratnu zgradu u centru Beograda za potrebe Državnog pravobranilaštva koje je zastupnik interesa Republike Srbije pred sudovima i državnim organima i da je jako važno da ima dobre uslove za rad.\n„Pruža im se prilika da sada rade u zgradi koja je mnogo uslovnija”, rekao je Vorkapić uz objašnjenje da je do sada Državno pravobranilaštvo bilo smešteno u skučenom prostoru u zgradi ministarstava u Nemanjinoj ulici. Kako kaže, objekat u Kosovskoj ulici će pre useljenja biti renoviran, a da je u toku izrada projekta posle čega će biti poznato koliko novca će biti potrebo za radove.\nOčekuje da bi renoviranje trebalo da počne ove godine, a da se radovi završe tokom iduće godine. U ovom trenutku, kaže Vorkapić, još nije poznato koliko će novca biti uloženo za renoviranje, jer se čeka izrada projekta.\nTags Direkcija za imovinuDržavno prvobranilaštvokupovinaZgrada Rada\nSUDBINA VEČERNJIH NOVOSTI: Ni Tarabići nemaju rešenje KONAČNO: Srbija obezbedila novac za kupovinu ledolomca REPUBLIČKI GEODETSKI ZAVOD SAOPŠTIO: Najskuplji stan u Srbiji u 2017. prodat za 515.000 evra u Beogradu


Darko Kovačević, nekadašnji golgeter Juventusa, Real Sosijedada, Crvene zvezde, koji punih 10 godina živi i radi u Atini gde je zadužen za sportska pitanja u taboru suverenog vladara grčkog fudbala – Olimpijakosa, pričao je za Sputnjik o srpskom… »\nNiko kao mladi centarfor Fjorentine. U svojoj trećoj sezoni u dresu Ljubičastih iz Firence, Dušan Vlahović briljira. Sve je trenutno za njega u znaku 21. Toliko mu je godina, toliko je golova dao u tekućem prvenstvu Serije A i u ovoj 2021. među… »\nDušan Vlahović, talentovani srpski napadač, u intervjuu za Sputnjik govorio je o fenomenalnoj formi u kojoj se nalazi, transfer spekulacijama i budućnosti u Fiorentini. Dvadesetjednogodišnji srpski napadač igra neverovatno u drugom delu sezone i tri… »\nPotera za Dušanom Silnim uveliko traje. Reprezentativac Srbije Dušan Vlahović nemilosrdno teroriše golmane na terenima Serije "A". U poslednjoj pobedi nad Laciom (2:0), nekadašnji napadač Partizana bio je dvostruki strelac, čime je potvrdio da igra… »\nSrpski napadač Dušan Vlahović ove sezone igra maestralno! Napadač Fiorentine je ove sezone postigao 21 gol, i nalazi se na deobi drugog mesta najboljih strelaca Serije A, što je neverovatan rezultat za nekog ko je 2000. godište. Vlahović je u… »\nDušan Vlahović briljira u Seriji A, postigao je oba gola u pobedi Fjorentine nad Laciom sa 2:0, čime je postavljen još jedan rekord. U 35. kolu Serije A, Vlahović je postigao 20. gol u prvenstvu i ima još tri kola da poboljša učinak. Postao je… »\nNastavlja se sjajna golgeterska serija za Fiorentinu! Fudbaleri Fiorentine savladali su Lacio sa 2:0 (1:0) u 35. kolu italijanske Serije A, a oba gola za “violu” postigao je srpski reprezentativac Dušan Vlahović! Tako je Vlahović dostigao… »\nVlahovićeva dominacija! VIDEO\nFudbaleri Fiorentine savladali su ekipu Lacija rezultatom 2:0 (1:0) u 35. kolu italijanske Serije A. Junak "viole" ponovo je bio Dušan Vlahović koji je postigao oba gola na meču, u 32. i 89. minutu. Tako je Vlahović dostigao legendarnog Gabrijela… »\nSrpski fudbaler Dušan Vlahović je postigao novi gol u dresu Fiorentine i to za 1:0 protiv Lacija. Odlično se kretao bez lopte, sačekao centaršut sa leve strane i sa par metara pogodio za 1:0. Asistencija se piše Biragiju. Bio je ovo osmi njegov gol… »\nDušan Vlahović je golom protiv Lacija postao četvrti stranac u istoriji koji je postigao 20 golova za Fiorentinu u jednoj sezoni. A onda je postigao još jedan gol... Fiorentina je savladala Lacio sa 2:0 u meču 35. kola italijanske Serije A. Oba gola… »


ZBOG UGROŽAVANJA MIRA\nPosebno apelujemo na Nedeljka Čubrilovića, predsjednika Narodne Skupštine entiteta RS, koji je krenuo putem ratnog zločinca Momčila Krajišnika, navodi se u saopćenju\nZBOG UGROŽAVANJA MIRA Udruženje žrtava i svjedoka genocida i Pokret Majke enklava Srebrenica i Žepa: Apelujemo na Dodika da se zaustavi\nUdruženje žrtava i svjedoka genocida i Pokret Majke enklava Srebrenica i Žepa, su u avgustu 2021.godine uputili Izvještaj specijalnoj savjetnici generalnog sekretara UN-a za prevenciju genocida, Alis Nderitu (Alice), kao i Karimu Kanu (Khan), tužiocu Međunarodnog krivičnog suda (ICC) zbog ugrožavanja mira u BiH i regionu i kršenja UN Konvencije o sprječavanju i kažnjavanju zločina genocida.\n- Ponovo apelujemo na Milorada Dodika da se zaustavi, kao i sve one koji krše UN konvenciju o genocidu, a posebno tačku 1. Akcionog plana UN-a, jer izazivaju mogućnost konflikta kao osnove za počinjenje genocida. Posebno apelujemo na Nedeljka Čubrilovića, predsjednika Narodne Skupštine entiteta RS, koji je krenuo putem ratnog zločinca Momčila Krajišnika.\nMomčilo Krajišnik je jedini presuđeni ratni zločinac u historiji međunarodnog prava koji je obnašao i funkciju "predsjednika skupštine". Žrtve će i dalje nastaviti saradnju sa UN i dostavljati informacije o kršenju UN-ove Konvencije o sprječavanju i kažnjavanju zločina genocida i akcionog Plana UN-a. U prilogu podsjećamo Čubrilovića sa nekoliko citata iz haških presuda o ulozi Krajišnika i skupštine kojom je "predsjedavao" - navodi se u saopćenju.\nKrajišnik je dao “zeleno svjetlo “za početak programa protjerivanja tokom sjednice Skupštine bosanskih Srba - “Sprovest ćemo ono što smo dogovorili, etničku podjelu na terenu".\nViše o temi Genocid\n12.10.2021 u 20:30\nSuđenje za genocid u Srebrenici: Svjedok se prisjetio komšija iz kolone, nije vidio maltretiranje\n04.10.2021 u 20:12\nGenocid Udruženje žrtava i svjedoka genocida Majke enklava Srebrenica i Žepa Momčilo Krajišnik Milorad Dodik Ratko Mladić


Sve vrste poslova na jednom mestu - Oglasi Srbija\nSvi 1-50 od 2719\nFizička lica, 2527\nPravna lica, 192\nPronadjite sve vrste poslova na jednom mestu. Najbolji portal za zapošljavanje u Srbiji - Najnoviji oglasi za posao od kuće, posao u marketingu, rad u fabrikama, posao operatera, poslovi čišćenja i održavanja stanova, posao frizera i još mnogi drugi - Mojtrg.rs.\nDrugo , Užice , Arilje\nJuče 09:01 Drugo , Požarevac\n17 jun 14:29 Drugo , Vranje\n17 jun 12:14 Drugo , Niš\nPomoć u kuci oko starije osobe\n17 jun 02:21 Drugo , Prokuplje\nRazni poslovi u Srbiji\nRedovno nas posećujte i budite obavešteni o dešavanjima na tržištu rada. Pronađite posao na najboljoj platformi za zapošljavanje. Najveći broj radnih mesta iz različitih branši i svih gradova u Srbiji. Istražite oglase i konkurišite za posao koji vam najviše odgovora.\nMojtrg.rs je platforma gde možete brzo i isplativo da postavite oglase slobodnih radnih mesta u vašoj firmi. Iskoristite najveći oglasnik i jednostavnim popunjavanjem formulara postavite oglas. Napišite detalje o poslu, uslovima i zahtevima i vrlo brzo će vam se javiti osobe zainteresovane za rad u vašoj firmi.\nRad od kuće Poljoprivreda Posao u inostranstvu Drugo, Marketing i Mediji Restorani/Kafe barovi i prodavnice Čuvanje i Čišćenje Industrija/Zanatstvo/Proizvodnja Transport i Distribucija Turizam i Hotelijerstvo\nDevojke modeli bravar Sumski sekac Rigipser vozaci Fizicki radnik Cura Snimanje Branje voca ili cuvanje ovaca Radnik na farmi biznis Sumski rad Trazim kurve Portir Fizicki radnik na farmi krava Rigipseri Djev Filmovi statisticka obrada